c: text/html

text:
दरभंगा। बिहार क कनाट प्लेस ओवल मार्केट क नाम स प्रसिद्ध दरभंगा क गोल मार्केट कए ओकर वास्तविक स्वरूप प्रदान कैल जाएत। दरभंगा क सांसद कीर्ति झा आजाद कहला अछि जे ओ एहि संबंध मे प्रयास शुरू क देलथि अछि। श्री आजाद कहला जे हुनका एकर वास्तविक स्वरूपक संबंध में जानकारी नहि छल। हुनका हाल मे एहि संबंध मे बताउल गेल अछि जे कनाट प्लेस क तर्ज पर दरभंगा मे सेहो एकटा बाजार बनाउल गेल छल। आजाद कहला जे ओ एहि संदर्भ मे बिहार सरकार स गप करताह आ एकर अन्वेषण करौताह। ज्ञात हुए जे इ’समाद एहि मसला कए करीब दू साल स आम लोक तक पहुंचा रहल अछि। दरभंगाक गोल मार्केट क निर्माण 1934 मे आयल भूकंपक बाद बनल दरभंगा विकास प्राधिकरण करेने अछि। दरभंगा विकास प्राधिकरण प्राइज़ स्थापना तत्कालीन दरभंगा महाराज डा सर कामेश्वर सिंह केने छलाह। ओ दरभंगा विकास प्राधिकरण कए दरभंगा शहर बसेबाक लेल नौ करोड टका देने छलाह। एकर बाद दरभंगा विकास प्राधिकरण अंगरेज वास्तुविद स दरभंगाक मास्टर प्लान तैयार करेलक। दरभंगा ओहि गिनल चुनल शहर मे स एकटा अछि जेकर आजादी स पूर्व नक्शा बनेबा लेल हवाई सर्वेक्षण भेल अछि। गोल मार्केट क निर्माण भेलाक बाद योजना छल जे गुदरी क दुकान एहि मे स्थानांतरित कैल जाएत आ गुदरी क जगह पर एकटा व्यवस्थित बहुउददेश्यीय परिसर बनाउल जाएत। मुदा गुदरी क सबस पैघ व्यापारी शिवनंदन प्रसाद अग्रवाल गुदरी छोडबा लेल तैयार नहि भेलथि आ एहि बीच किछु लोक ओहि मे कालेज खोलि देलथि। कुल मिला कए आउटर सर्किल में त दुकान खुलल, मुदा इनर सर्किल मे कालेज खोलि देल गेल। एहि प्रकार स गोल मार्केट स्वरूप कए खत्म क देल गेल। पिछला दू साल पहिने इ’समाद एहि मसला कए उठेलक आ एहि पर चर्च शुरू भेल। दरभंगाक एकटा नीक आ व्यवस्थित बाजार कए खत्म करबाक विरोध धीरे धीरे तेज होइत गेल आ जनता क रुख कए देखैत सांसद सेहो एकरा लेल प्रयास करबाक आश्वासन देलथि अछि। सांसद आजाद कहला अछि जे ओ सरकार स एहि बाजार कए ओकर वास्तविक स्वरूप मे अनबा क संभावना पर गप करताह। ज्ञात हुए जे कालेज खोजबा लेल इ बाजार नगर निगम लीज पर देने अछि। श्री आजाद कहला जे भविष्य मे इ एकटा सुंदर बाजार आ पर्यटक कए आकर्षित करबा मे सक्षम स्थान बनत। एखन एहि बाजार मे भीतर स कालेज अछि त बाहर किछु दुकान आ मकान एकर स्वरूप कए झांपी देने अछि। ओ कहला जे आब एहि जगह कए सुंदर आ पहिने सन बनेबाक हर संभव प्रयास कैल जाएत। ओ कहला जे एहि लेल जरुरत पडल त केंन्द्रीय सरकार स सेहो मदद क गुहार कैल जाएत।
मुख्य पृष्ठ चित्रालय गोल मार्केट क वास्तविक स्वरूप आनब : कीर्ति

robotstxt: allowed

filter: keep


text:
बिना कएने धरम-समाजक लोक-लाजक कोनो परवाहि
वृद्ध पितामह अनने छथि खोड़षीकें बिआहि...
परिस्थिति
पंडित सुधाकरजीक धर्मपत्नी द्वितीया, स्वकीया
आ हमर नवजात वासना परकीया
दुन्नू अछि बान्हल कुल-शील ससरफानीसँ
वैवस्वत मनुक महावाणीसँ
परनारीक नाम नहि लिअ’
परपुरुषकें दिअ’ देह नहि छूअ’
मनेच्छाक करू जुनि गप्प, हृदयधारकें राखू सम्हारि
देखू काटए नहि, बिखधरकें पहिनहि दिअ’ मारि
मोनक वातायन पर टाँगू मोट-मोट कारी-कारी परदा
खाइत रहू कामनाक माटि, फँकैत रहू निवृत्तिक गरदा
द्रवित, दुखित, भ्रमित रहू होइते आत्माक क्रन्दनसँ
बान्हल छेकल रहू स्मृति-पुराण संहिताक बन्हनसँ
लक्ष्मण-रेखासँ
नियतिक व्यंग्यपूर्ण लेखासँ...
कथा
मुदा, (ई ‘मुदा’ अछि कतेक नग्न, अछि कतेक भग्न)
अर्थार्जनमे सदिखन रहै छथि सुधाकरजी मग्न
जमीन्दर (पहिने छलाह। आब नेता) देशक द्वार पर प्रति राति
करैत गप्प शप्प ओएह जे जमिन्दारिनीकें सोहाति
बँचै छथि पुराण
बँटै छथि धर्मक ज्ञान, त्याग, बलिदान
जे एहेन छलाह राजा शिवि, एहेन छलाह दधीचि
कर्तव्य-रक्षार्थें अपने सोनितसँ धरा देलनि सींचि
एहेन छलीह गार्गी, मैत्रोयी, सीता, अनुसूया, सावित्राी
अपन शक्तिसँ केलनि गौरवान्वित ई धरित्राी
एहेन छलाह पूर्णपरब्रह्म श्रीकृष्ण भगवान
केलनि गोपिकाक रूप-गंगामे भरिपोख स्नान
... सुधाकरजी बँटै छथि मर्मज्ञान
आ, एम्हर हुनकर द्वितीया, बनि पूर्णिमाक चान
गबै छथि मधुर स्वरें कोनो नटुआसँ सूनल गान--
केहेन चतुर भौजाइ रे
मोन होइ छै दिअर संगें जाइ रे
कनकलता सन देहक कंचन फल छै
कतबो जतनहुँ आँचर तर ने समाइ रे...
सत्य
गबै छथि मधुर स्वरें गान, भ’ खिड़की लग ठाढ़ि
हमरा हृदयमे उठै’ए जेना कोसिकाक बाढ़ि
उफनै’ए कामनाक धार
(की हएत अनर्गल जँ रोकी नइं मोन-सागरक फेनिल ई ज्वार?)
उपसंहार
फूसि थिक मनुदेवताक स्मृति, फूसि थिक व्यासदेवक गीत
आइ थिक कलियुग, त्रोतामे मरलीह सीता
मरि गेलाह एक पत्नीव्रतधारी पुरुषोत्तम राम
नइं मरल मुदा, शिवक तृतीयो नेत्रा ज्वालासँ काम
भेलै नइं संसारक कोनो क्षति
सीताक मरनइं की, जीविते छथि एखन लक्ष-लक्ष रति
मरलीह एखनऊँ नइं गौतमक पत्नी अहिल्या सुकामा
मरलाह श्रीकृष्ण, जिबते अछि रूपभिक्षुक हमरा सन सुदामा
आ,
जनमिते रहती नितप्रति अगणित अहिल्या सुकुमारी
(ताकत अवस्से स्वस्थ वृक्ष, माधवी लता थिक नारी)
जावत अछि जीवित एक्कोटा बूढ़ बोको गौतम
नइं हटि सकत ई तम
गबिते रहती नारी परपुरुखक सहगान
करिते रहत पुरुख-जाति सहस्त्रा अहिल्याक धेआन...


text:
अररिया केँ रामपुर कोदरकट्टी गाम म' मुख्यमंत्री खुला मेँ शौच मुक्ति, हर घर नल केर जल, नली गली आर हर घर बिजली परियोजना केर निरीक्षण केलन्हि। ऐहिक बाद ओ सड़क मार्ग सँ 11.15 बजे अररिया प्रखंड स्थित आरटीपीए एवं डीआरसीसी केर निरीक्षण केलन्हि।
निरीक्षण केँ बाद 12.40 बजे डाक बंगला पहुंच करीब दुइ गहनता विश्राम केलन्हि। फेर, दुपहर 2.20 बजे अररिया कॉलेज लग चेतना सभा क' संबोधित करैत कहला कि बिहार महिला सशक्तिकरण केर मामला म' आय सभसँ आगा अछि। हम पंचायत व नगर पंचायत म' महिला क' 50 प्रतिशत स्थान देलहुँ। आब सिर्फ गाम 100 लोगक आबादी केँ टोला म' सेहो पक्की सड़क बनत। आगा ओ कहलनि कि आब हर गाम हर घर म' नल केर जल पहुंचत।
चेतना रैली क' संबोधित करबाक बाद नीतीश कुमार आय सांझ 05.00 बजे डीआरडीए सभा भवन म' जिला स्तरीय समीक्षात्मक बैठक म' भाग लेता। नीतीश कुमार ऐहिक बाद सांझ 07.00 बजे किशनगंज केँ लेल रवाना हेता।
अररिया केँ बाद मुख्यमंत्री कैल्ह आठ दिसम्बर क' किशनगंज, नौ दिसम्बर पूर्णिया आर दस दिसम्बर क' कटिहार म' आयोजित निश्चय यात्राय म' शामिल हेता। एहि सँ पहिने ओ पूर्वी चंपारण, पश्चिमी चंपारण, सीतामढी, शिवहर, मुजफ्फरपुर, मधुबनी, दरभंगा आर समस्तीपुर म' निश्चय यात्रा क' चुकल छैथ।


text:
शुक्रवार, 30 जनवरी 2009
साग पात खोंटि-खोंटि दिवस गमौबै
नै चाही हमरा सुख आराम यो मिथिले मे रहबै
एहन बात नै छै जे ई गीत आहां सब नै सुनने छी वा हम पहिलुक बेर आहां सबकेँ सुना रहल छी। दरअसल ई गीत हम नैनटा मे खूब गाबैत रही। ई गीत गाबि स्कूल मे हम एक बेर इनामो जीत चुकल छी मुदा ई बिसरा गेल छल। रैब दिन (25 जनवरी) के हंसराज कालेज मे अखिल भारतीय मिथिला नवनिर्माण मंचक उद्घाटन मे गेल रही। समारोह मे मिथिलांचलक बहुत पैघ-पैघ हस्ती सभ अएल रहथि। एहि मे बिहारक पूर्व मुख्यमंत्री डाॅ जगन्नाथ मिश्रक संगे पूर्व सांसद गौरी शंकर राजहंस, प्रधानमंत्री के आर्थिक सलाहकार सतीश चंद्र झा, सांसद संजय पासवान, पूर्व सांसद आ मंत्री रामकृपाल सिंह, दिल्ली के स्थानीय विधायक महाबल मिश्र, इतिहासकार डीएन झा, मैथिली भोजपुरी अकादमी के उपाध्यक्ष अनिल मिश्र आ साहित्यकार मृदुला सिंहा जी अएल रहथि। ई गीत मृदुला जी अपन वक्तव्यक बीच मे गौने रहथिन। गीत सुनि अचानक भक दए यादि आबि गेल आ हम किछु मलीन भए गेलहुं। मलिन एहि चलते कि अपना-आप पर बड दुख भेल जे जै गीत के हम खूब भास लगा-लगा धिया-पुता मे गाबैत रही तकरा हम बिसरा गेलहूं। दुख एहि गीते टा के लए कए नै भेल बल्कि आए अपन मिथिला संस्कारक कतेको चीज अछि जकरा हम बिसरि गेलहूं। सच पूछू त’ हमही टा नै बल्कि अपना-आप के मिथिलांचलक मठाधीश कहाबए बला कतेको लोकनि छथि जे अपन संस्कार के बिसरि चुकल छथि। एकर पाछू एकमात्र कारण गाम-घर सँ विमुख भेनाइ आ शहरीकरण अछि। कोनो बात नै ई बहुत पैघ चर्चा के विषय छी आ एकरा पर बहस ब्लागक माध्यमसँ केनाई हम उचित नहीं बुझि रहल छी। खैर चलू। हम अखिल भारतीय मिथिला नवनिर्माण मंच के बारे मे बात करैत रही। दिल्ली मे आजुक दिन मे सए टा सँ अधिक मैथिली के संस्था काज कए रहल अछि। हम कतेको संस्थाक कार्यक्रम में शिरकत कएलहुं। सभ संस्था कार्यक्रमक रूप मे विद्यापति समारोह या फेर सरस्वती पूजा, काली पूजा नै त छैठक पूजे तक अपना-आप के सीमित रखने छथि। इ हमरा पहिल संस्था भेटल जकर उद्देश्य दिल्ली मे रहि रहल बिहारी आ मैथिल के विकास छैक। दिल्लीए टा नहि बल्कि बिहार मे मिथिलांचलक विकास के लेल इ संस्था सेहो प्रयत्नशील अछि। जेना की संस्था के पहिनुके दिन विषय रहै मिथिलाक समग्र विकास: चुनौती आ सम्भावना। ओनहियो एहि संस्थासँ काफी सुशिक्षित लोक सभ जुड़ल छथि। एकर अध्यक्ष रंजीत मिश्र जी छथि जे हंसराज कालेज के संस्कृत विभाग मे वरीष्ठ प्राध्यापक छथि। बड बेस, एहि संस्था सँ किछु उम्मीद जागल अछि आ आशा करैत छी जे जाहि उत्साहक संग संस्थाक शुरुआत भेल अछि ओ हमेशा बनल रहत। हमर इएह शुभकामना अछि।
हास विद्या: चोर आ सोना के खेती
साभार: विद्यापति कृत पुरुष परीक्षा, लेखक: अखिलेश झा, प्रकाशक: प्रकाशन विभाग, भारत सरकार
गुरुवार, 29 जनवरी 2009
लोककथा: चतुर वानर
एडवांस कने कम बनू
मंगलवार, 27 जनवरी 2009
चंठिनी भाउजि
बहुत दिन पहिनेक बात छै। एक दोसरकेँ खूब सिनेह कर’ वला छ टा भाइ आ एकटा बहिन छलि। सभटा भाइक बिआह भ’ गल छलै। बहिनिक प्रति भाइ सभक अतिशय दुलारसँ जरैत रह’ वाली भाउज सभ अपन ननदिक मान-दान नहि करै छलि। एक बेर एहन भेलै जे सभ भाय उद्यम करबा लेल दूर देश चल गेल। ओकरा सभक परोच्छ फबि गेने भौजाइ सभ अपन ननदिक संग अधलाह व्यवहार कर’ लागलि। ओ सभ ओकरा विभिन्न प्रकारक भरिगर काजमे लगौने रहै छलि। तैओ ओ कन्या जान पर खेलि ओ सभटा काज करैत रहै छली जे ओकरा कहल जाइ छलै। तखन भौजाइ सभ ओकर जाने हति देबाक रचना रचि लेलक। ओ सभ ओकरा एकटा माटिक बासन देलकै आ इनार पर जा क’ ओकरा भरि क’ अनबाक लेल कहलकै। बासनक पेनीमे बड़कीटा भूर छलै। तेँ जखने ओहिमे पानि भरै आ कि लगले चूबि जाइ। कन्या इनार पर बासन ल’ क’ गेलि मुदा ओकरा भरब असंभव बूझि कान’ लागलि। एकाएक एकटा पैघ बेंग पानि पर सँ अपन मूड़ी बहार कयलक आ ओकरासँ पुछलक - ‘अहाँ किअए कनै छी?’ ओ बाजलि - ‘हमर अंतिम घड़ी आबि गेल अछि। जँ हम ई बासन नहि भरि सकब तँ मारलि जायब। मुदा एहि बासनक पेनीमे भूर छै।’ बेंग बाजल - ‘निफिकिर रहू। हम भूरमे बैसि जायब आ ओकरा अपन देहसँ झाँपि देबै। अहाँ बासन भरि सकब।’ बेंग सैह कयलक आ ओ कन्या पानि ल’ क’ घर चलि गेलि।
भौजाइ सभ बड़ तमसायलि छलै मुदा किछु कहि नहि सकलै। तखन ओ सभ किछु दोसरे उपाय सोचलक। ओ सभ ओकरा जंगल जा क’ जारनक पैघ बोझ आन’ कहलकै। मुदा बोझकेँ बन्हबाक लेल ओ कोनो रस्सी नहि ल’ सकै छल। कन्या बहुत रास पांग जमा क’ लेलक। तकर बाद ओ बैसि क’ कान’ लागलि। एकटा पैघ साप बाहर भेल आ पुछलकै - ‘अहाँ किअय कनै छी?’ कन्या सभ बात कहि देलकै। साप बाजल - ‘हम ठहुरी सभक चारूकात रस्सी जकाँ लेपटा जायब आ समस्याक समाधान भ’ जयतै।’ ओ सैह कयलक आ कन्या अपना माथ पर ध’ क’ ठहुरी सभकेँ उघि लेबामे समर्थ भ’ गेलि। भौजाइ सभ चिन्तामे पड़ि गेली जे आब की करी? दोसर दिन ओ सभ अपन ननदिके एकटा एहन खेतमे पठा देलक जाहिमे एक दिन पहिने दालि छीटल गेल छलै। ओ सभ ओकरा साँझ धरि सभटा दालि बीछि क’ लाब’ कहलकै। कन्या खेत पर गेलि आ बुझि गेलि जे काज असंभव अछि किएक तँ बीया सभ सौंसे छिड़िआयल छलै। हताश भ’ क’ ओ कान’ लागलि। तखने एक झुंड पड़बा आबि क’ ओकरासँ पुछलकै जे बात की छै। जखन ओ अपन कनबाक कारण बुझा देलकै तखन पड़बा सभ एहि बात पर सहमत भ’ गेल जे ओ सभ सभटा अन्न बीछि देतै। शीघ्रे ओ सभ तहिना कयलक आ सभटा अन्न कन्याक छिट्टामे ध’ देलक। साँझमे ओ कन्या भरि छिट्टा अन्न लेने घुरि गेलि।
भौजाइ सभ पहिनेसँ बेसीए खौंझा गेलि आ पहिनहुसँ बेसी कष्टदायक उपाय सोचि लेलक। ओ सभ ओकरा एकटा पैघ बासन द’ देलकै आ जंगलमे जा क’ भरि बासन रीछनीक दूध आन’ कहलकै। कन्या जंगल गेलि आ बैसि रहलि। ओकरा किछु ने फुराइ जे की करी। एकटा रीछनी अयलै ओ ओकरासँ पुछलकै जे ओ जंगलमे एसगर आ उदास किएक बैसलि अछि। कन्या अपन रामकहानी सुना देलकै। रीछनी ओहि कन्याकेँ गछि लेलकै जे ओ ओकरा दूहि क’ भरि बासन दूध घर ल’ जाय। तखन भौजाइ सभ ओहि कन्याकेँ जंगल ल’ गेलि आ अपना सभक संगे एकटा सीढ़ी सेहो लेने गेलि। ओ सभ एकटा तीस हाथ ऊँच गाछ तकलक। ओहिमे तन्नुक डाढ़ि सभ छलै। सीढ़ी लगा क’ ओ सभ कन्याकेँ गाछ पर चढ़ि फड़ तोड़ए कहलकै। कन्या चढ़ि गेल आ फड़ तोड़ए लागलि। चंठिनी भौजाइ सभ चट द’ सीढ़ी घीचि लेलक आ घर घुरि गेलि। ओ सभ कन्याकेँ गाछ पर सँ कूदि कए मरि जयबाक हेतु छोड़ि देलकै।
कन्याकेँ अदंक पैसि गेलै। ओ गाछे पर बैसलि रहलि। रातिमे ओकर भाय सभ घुरलै आ सुस्तयबाक लेल ओही गाछ तर बैसि गेलै। कन्या कानि रहलि छलि। ओकर गर्म नोर कोनो भाइक देह पर खसि पड़लै। ओ सभ ऊपर दिस तकलक आ कन्याकेँ देखिते ओकरा चीन्हि गेल। ओ सभ बहिनकेँ खतरासँ बचा लेलक आ घर ल’ गेल। ओ सभ ततेक खिसिया गेल छल जे अपन घरवाली सभकेँ तेज कुलहाड़िसँ कुट्टी-कुट्टी काटि मारि देलक। तकर बादसँ ओ सभ अपन बहिनिक संग आनंदसँ रह’ लागल।
सोमवार, 26 जनवरी 2009
मैथिल ब्राह्मण संस्कार
छठिहार: ब्राह्मणक संस्कारक पहिल शुरुआत छठिहार दिन सँ होईत अछि। छठिहार बच्चा के जन्मक छठम दिन मनाओल जाइत अछि। एहि दिन सांझक समय सति भगवती के सामने अरिपण द विशेष पूजा-पाठ कएल जाईत अछि। एहि अवसर पर मां आ बच्चा के पीयर कपड़ा विशेष तौर पर पहिराओल जाइत अछि आ ओकर बढ़िया संस्कारक कामना कएल जाइत अछि। एहि प्रथा मे महिले टा हिस्सा लैत छथि। छठिहार में प्रयुक्त होबए वला सामग्री: कागत, लाल रोसनाई, पुरहर पाटिल, बियैन, दीप, कजरौटा, शाही कांट, चक्कु, छूरा आ लावा।
नामकरण: जन्मक एगारहम वा बारहम दिन बच्चा केर नामकरण कएल जाइत अछि। एहि अवसर पर पंच देवता, विष्णु, नवग्रह आ पार्थिव शिवलिंग के पूजा विधि विधानक संग कएल जाइत अछि। एकर बाद बच्चा के राशि के हिसाब सँ कोनो उपयुक्त नाम देल जाईत अछि। बच्चा आ मां नबका कपड़ा पहिर भगवानक पूजा-अर्चना करैत छथि। एकर बाद दुरबा पातक डांट के मौध में डुबा बच्चाक ठोर पर नाम लिखल जाईत अछि। नब वस्त्र अक्सरहां बच्चा के मात्रिक सं अबैत अछि। ओना ई कोनो जरूरी नै। अन्नपराशन: अगर बेटा हो त छह सं आठ महिना के बीच आ बेटी हो तो सात सं नौ महिना के बीच कोनो शुभ मुहुर्त मे बच्चा के नबका कपड़ा पहिरा घरक कोनो बुजुर्ग महिला इ विधि करैत छथि। एहि विधिक तहत बच्चा के पहिलुक बेर अन्न खुआओल जाइत अछि। एहि अन्न के तहत मुख्य रूप सँ बच्चा के पायस आ मिठाई खुऔबाक प्रथा अछि। कतेक ठाम इ विधि बच्चा के मामाक द्वारा कयल जाईत अछि। कहल जाईत अछि जे मामा चांदी के बाटी मे बच्चा के पायस खुआबैत छथि। ओना मामाक सामथ्र्य गुने बाटी कोनो आरो चीज के भए सकैत अछि। एहि बारे मे एकटा धारणा ईहो अछि जे अगर इ विधि नै कएल जाइत छैक त बच्चा तोतराय लागैत अछि।
मुड़न: मुड़न अक्सरहां एक सं पांच सालक बीच मे कोनो शुभ मुहुर्त पर कएल जाइत अछि। एहि अवसर पर बच्चा के केस हजाम द्वारा कैंची सँ काटल जाइत अछि जकरा घरक कोनो बुजुर्ग महिला बच्चाक पाछू बैसि अपना आंचर में रखैत छथि। केस कटला के बाद बच्चा के नाहाओल जाइत अछि आ फेर नबका पकड़ा पहिरा दुर्बाछत देल जाइत अछि। एकर बाद बच्चा पहिने भगवती के प्रणाम करैत अछि आ तकर बाद सब केँ पैर छूबि आशीर्वाद लैत अछि। एहि अवसर पर सांझ में भोज-भात आ मिठाई सेहो बांटल जाईत अछि। कतेक ठाम मुड़न पर बलि प्रथाक सेहो प्रचलन अछि जकरा प्रायः जगमुड़न कहल जाईत अछि। सांझ मे केस के बंसबिट्टी या फेर कोनो पवित्र नदी में भंसाओल जाइत अछि। मुड़नक अवसर पर कतेक ठाम बच्चा के कान सेहो छेदल जाईत अछि। बच्चा के कान सोनाक कुंडल सं छेदल जाइत अछि। ओना ई कोनो जरूरी नै कि कुंडल सोने के होमए। हालांकि ई प्रथा कतेक ठाम उपनयन में सेहो कयल जाईत अछि।
अक्षारंभ: प्रायः तीन सँ पांच सालक बीच में कहियो बच्चाक शिक्षारंभ कएल जाईत अछि। हालांकि ई बिधि कतेक ठाम मुड़नेक दिन क’ लेल जाईत अछि। बच्चा के हाथ में चैक पकड़ौबाक शुरुआत आचार्य भोरका उखराहा मे करैत छथि। एहि अवसर पर पंच देवता, कुल देवता, लक्ष्मी-गणेश, सरस्वती, विष्णु, महादेव और ब्रह्मा केेर पूजा कएल जाईत अछि। एकटा साबूत केराक पात पर अरिपण द’ पांच किलो अरबा चाउर ओहि पर पसारल जाईत अछि। एकर बाद आचार्य बच्चा के अपना कोरा मे ल’ बच्चा के दहिना हाथ मे चैक पकड़ा ओहि चावल पर ओम नमः शिवाय लिखबावैत छथि। एकर बाद एहि चावल के पीयर कपड़ा सँ झांपि देल जाईत अछि। चाउर के सांझ में उठा लेल जाईत अछि। ओना बहुत केयो ई बिधि सरस्वती पूजा के दिन क’ लैत छथि। सरस्वती के विद्या के देवी मानल गेल अहि आ लोक एहि दिन के एहि कार्यक लेल विशेष शुभ मानैत छथि।
उपनयन: कहल जाईत अछि जे उपयनक बादे ब्राह्मणत्वक संस्कार लोक मे अबैत अछि। एहि दिन सँ बच्चा के ब्रह्मक ज्ञान होईत अछि आ ओ अपन संस्कारक प्रति सजग होईत अछि। उपनयनक लेल ओना त’ उम्रक कोनो सीमा नहि अछि मुदा कहल जाईत अछि जे जँ पांच सालक भीतर भ’ जए तं ई विशेष उत्तम। उपनयनक विधि विवाहो सँ कहिं भाड़ी होईत अछि। उपनयनक विधि के शुरुआत उद्योग सँ होईत अछि। एकर बाद मैट मंगल, मरब ठट्ठी, चरखकट्टी, कुमरम, मात्रिका पूजा, अभ्युदयक श्रद्धा, चूड़ाकर्ण, उपनयन, वेदारंभ, समाबर्तन आ उपनयनक चारिम दिन रातिम होईत अछि। रातिम दिन सत्यनारायण भगवानक पूजा क’ उपनयनक विधि-विधानक समाप्ति कएल जाईत अछि। उपनयनो मे कतेक ठाम बलि प्रदानक प्रथा अछि।
विवाह: कहल जाईत अछि जे विवाहक बादे मानव जन्म के पूर्ण मानल जाईत अछि वरना जन्म अधूरा अछि। मैथिल विवाहक विधि अछि - सिद्धांत, कुमरम, लाबा भुजाई, आज्ञा डाला, मात्रिका पूजा वा अभ्युदयक श्रद्धा, आम-मौह विवाह, पैर धोआई, परिछन, धोबिनयां सँ सोहाग, नैना-जोगिन, कन्यादान, बिवाह, सिंदुरदान, चतुर्थी आ फेर दुईरांगमन। ओना कतेक ठाम मैथिल विवाह मे कुमरमक प्रथा नहीं अछि। एतबे नहि कतेक ठाम मात्रिका पूजा बरियातिक एलाक बाद होईत अछि तँ कतेक ठाम पहिने भ’ जाईत अछि।
मरण: संस्कारक अंतिम चरम थिक मरण। ताहि चलते एकरा अंतिम संस्कार सेहो कहल जाईत अछि।
शनिवार, 24 जनवरी 2009
सपना
शुक्रवार, 23 जनवरी 2009
दूटा ठक
बहुत दिन पहिनेक बात छै। एकटा गाममे दूटा ठक रहै छल। ओकरा दूनूमे संगतुरिया छलै। बहुत दिनसँ दूनू गाक चारूभरक लोककेँ ठक्ेत रहय। मुदा आब दस कोसक धरि लोक ओकरा दूनू पर विश्वास नै करैत छल। इ देख ओकर सभक धंधा चैपट भ गेल। दूनू कोना आर ठामक यात्रा करबाक निश्चय कयलक। अचचिन्हार देशमे नव मुल्ला फँसयबाक जोगाड़ भ सकै छलै। चलैत-चलैत दूनू बहुत दूर चलि गेल। भोरे होइत दूनू एकटा दोसर राजाक जा पहुंचल। ओतए पता लगलै जे ओहि राजक राजा पिछला राति मरि गेल। राजाक बेटाकेँ ठकबाक अवसर फरेलै। दूनू राजाक अंतिम संस्कार धरि रुकि गेल। श्राद्धकर्म समाप्त भेलाक बाद ओ दूनू राजाक सारा लग एकटा खाधि खूनि लेलक। एकटा ठक खाधिमे नुका रहल। दोसर ठक राजाक बेटा लग गेल आ जिगेसा करैत बाजल - ‘राजा हमरासँ एक सय टाका पैंच लेने छला। हम ओएह पाइ आपस लेबए आयल छी।’ राजाक बेटा सभ ई सूनि जबाब देलकै - ‘नै हम सभ ओहि कर्जक मादे किछु जनै छी आ ने सधयबे करब।’ ठक अपना बात पर जोड़ दैत कहलक - ‘हमर बात सत्त अछि। राजाक आत्मा सेहो एहि कर्जक सच्चाइ बात सकै छनि। हम सभ हुनक सारा लग चली आ हुनका आत्माकेँ बजा कए पूछि ली।’ राजाक बेटा सभ मानि गेल। सब केओ सारा लग आयल। पहिल ठक आवाज देलक - ‘दोहाइ महाराजकेँ! जँ अपने हमरासँ एक सए टाका पैंच लेने होइ तँ अपन बेटा सभकेँ से कह दिअनु।’ खाधि तरसँ आवाज आयल - ‘हँ! हम पैंच लेने रही। हमर बेटा सभ ओकरा सधा देताह।’ ठकक कपटचालि सफल भेलै। राजाक बेटा सभ मानि गेलाह। राजमहल पहुंचला पर ठककेँ पाइ भेटि गेलै। पाइ भेटिते ओकरा मोनमे पाप आबि बैसलै। ओ अपन मीतक हिस्सो टपा देबाक विचार कयलक आ मीतकेँ खाधिसँ बिनु निकालनहिँ गाम छोड़ि देलक। दोसर ठक खाधिमे बहुत काल धरि रहल। बादमे बाहर अयबाक कोनहुना जोगाड़ कयलक। बाहर आबि ओ राजमहल लग गेल। ओतए अपन मीत द पुछारि कयलक। ओकर भजार जाहि बाटे गेल रहै, से बाट राजाक बेटा ओकरा देखा देलखिन। दोसर ठक एक जोड़ नव पनही कीनि लेलक। खुरपैरिया द क ओ अपन भजारसँ आगू बढ़ गेल आ पनहीक एकटा पबाइ सड़क पर खसा क नुका रहल। ओकर भजार ओहि स्थान पर अयलै। ओकरा पनहीक पबाइ देखि पड़लै। एकेटा पबाइ रहबाक कारणेँ ओ ओकरा उठौलक नहि आ आगू बढ़ैत गेल। तावत् दोसर ठक आर आगू बढ़ि गेल छल। ओ पनहीक दोसरा पबाइ रस्ता पर खसा देलकै आ पहिने जकाँ नुका रहल। बइमानी क क ओकर हिस्सा पचा लेबए वला मीत रस्ता पर दोसरो प बाइ देखलक। ओकर मोन लपलपा गेलै। ओ सोचलक - ‘पहिली पबाइ जा क ल अबै छी। एक जोड़ नव पनही भए जायत।’ से सोचि अपन मोटरी झो ँझमे नुका देलक आ पाछू घूरि गेल। जखने ओ थोड़ेक दूर गेल कि ओकर मीत मोटरी ल क यैह ले वैह ले पार भ गेलै।


text:
हम बात क' रहल छी दरभंगा जिलाक हायाघाट ब्लाक क्षेत्रक रघुनाथपुर मे स्थित त्रिवेणी संस्कृत मध्य विद्यालय के, जे अपना आप मे एक मिसाल अछि। देशक दोसर सभ स्कूल लेल, जता छात्र- छात्रा सभके नहि अगबे गुणात्मक शिक्षा मुहैया कराओल जायत अछि बल्कि हर ओ जरूरी बात सिखाओल जायत अछि जाहिसँ मानव जीवन क' सुखद बनाओल जे सके। एहि स्कूल केर अनुशासन सेहो कोनो बड़का स्कूल केर मुकाबला मे कम नहि अछी।
अपने क' बता दी कि एहि स्कूल मे एको गोट छात्र- छात्रा एहेन नहि अछि जे स्कूल ड्रेस आओर आईडी कार्ड के बिना अच्छी। एता धरी कि मिड डे मील बनबै बाली रसोइया सेहो यूनिफॉर्म मे आबैत अछि। समूचा स्कूल मे साफ- सफाई केर एहेन व्यवस्था स्थापित कायल गेल अछि कि देखते बनैत अछि।
एहि स्कूल के शिक्ष सभ अप्पन सच्चा लगन आओर मेहनत केर बदौलत छात्र सभक भीतर संस्कार, सभ्यता आओर उच्च नैतिकता क' बहुत सुंदर आओर स्थिरता केर संग ढालैत छथि। ईए कारण अछि कि जखन कियो ओहि स्कूल जायत अछि तेँ छात्र - छात्रा सभ अपन स्वागत शैली आओर शालीन व्यवहार सँ हुनकर मोन मोहि लैयत अछि।
अपने क' बता दी एहि स्कूल केँ दोसर सभसँ नीक बात ई अछि कि ई स्कूल संस्कृत मीडियम होयबाक बावजूद एहिमे पढाई बला कुल छात्र - छात्रा केँ 40 प्रतिशत हिस्सा मुस्लिम छात्र - छात्रा अछि आओर सभ मुस्लिम छात्र - छात्रा संस्कृत केर श्लोक पढ़ैत अछि आओर ऐहिक माने सेहो खूब जोका बुझैत अछि।
आय एक दिस जता देश भरिमें किछु सांप्रदायिक ताकत सभ धर्म केर नाम पर नफरत पसारे के काज क' रहल अछि, आपसी भाईचारा क' खत्म करे चाहैत अछि, ओतहि दोसर दिस एहि स्कूल के हिंदू- मुस्लिम छात्र मिल जुलीके पूरा दुनिया क' स्नेह आओर भाईचारा केर संदेश किछु एहि अंदाज मे द' रहल अछि कि नफरत केर पुजारी सेहो एहि मासूम बच्चा सभक मुरीद भ' जाय।
स्कूल कें पूर्व सेवा निवृत प्राचार्य बैधनाथ झा कहलनि कि एक समय एहनो छल जखन एहि स्कूल मे पहली कक्षा सँ क'के एमए (आचार्य) धरिक पढ़ाई होयत छल। मुदा बदलैत समय केर साथ शिक्षा प्रणाली मे सरकार केर निति सेहो बदले लागल, जाहिक नतीजा ई भेल कि आय ई स्कूल मिडिल स्कूल मे सीमित रही गेल।
अपने क' बता दी ई स्कूल बिहार संस्कृत बोर्ड सँ जुड़ल अछि आओर संस्कृत बोर्ड केर नियम मुताबिक सरकार स्कूल के भवन निर्माण केर जिम्मेदारी नहि उठबैत अछि, ऐहिक लेल स्कूलक भूमि, भवन आओर दोसर महत्वपूर्ण जरूरत स्कूल समिति सदस्य सभके जुटबे पड़ैत अछि। एहि स्कूल क' सरकारी सहायता केर नाम पर शिक्षक सभके वेतन के संगे - संग छात्र सभके किताब आओर छात्रवृत्ति देल जायत अछि। ओनाकि हायाघाट केर विधायक अमरनाथ गामी केर कोष सँ दू कमरा पक्का मकान बनाओल जे रहल अछि।
विद्यालय केँ प्राचार्य आरती कुमारी कहलनि की आय स्कूल कैको मूलभूत सुविधा सँ वंचित अछि, जेना छात्र सभक अनुपात मे कमरा के कमी, स्कूल के बॉउंड्री वाल नहि होयब, शिक्षक सभक कमी आओर बरसातक दिन मे जल जमाव केर समस्या। प्राचार्य आरती कुमारी कहलनि की स्कूल मे पर्याप्त भवन नहि होयबाक कारण अस्थिर - अस्थिर छात्र सभक संख्या कम भेल जे रहल अछि जे एक चिन्ता केर विषय अछि, हम सभ स्कूल के एहि समस्या केर प्रति कैको बेर संबंधित विभाग क' अवगत करेलहुँ मुदा आय धरी किछु नहि भ' सकल।


text:
उजियारपुर प्रखंड मे चैल रहल सरकारी उच्चतर माध्यमिक स्कूल शिक्षा विभाग केर अनदेखी के दंश झेल रहल अछि। हसौली कोठी स्थित सरकारी उच्चतर माध्यमिक स्कूल मे क्लास 9 सँ 11वीं धरिक पढ़ाई होयत अछि। उच्चतर माध्यमिक स्कूल के तीन कमरा मे 800 बच्चा पढ़ैत अछि।
एक-एक बेंच पर छह-छह बच्चा बैसिके पढ़बाक लेल मजबूर अछि। स्कूल भवन पूर्ण रुपे खंडहर मे बदैल गेल अछि। बच्चा सभ सदिखन दशहत मे शिक्षा ग्रहण करैत अछि। पढ़ाई सँ बेसी हुनका सभके ई चिंता रहैत अछि कि स्कूलक छत हुनका सभक ऊपर गिर नहीं पड़े।
ई बात तेँ भवन के भेल, मुदा स्कूल मे जे बच्चा सभक लेल दर्जनों कंप्यूटर लगाओल गेल अछि, ओ आय धुरा फांकी रहल अछि। ओनाकि स्कूल के प्रिंसिपल राजीव कुमार कुनु तरहे खंडहर मे तब्दील भवन मे तीन कमरा क' ठीक करा बच्चा सभके पढ़ा रहल छथि। प्रिंसिपल राजीव कुमार कहलनि कि शिक्षा विभाग सँ ल'के जनप्रतिनिधि तक विद्यालय केर स्थिति सँ अवगत कराओल गेल। ऐहिक बावजूद एम्हर किनको ध्यान नहि गेल अछि।


text:
नई दिल्ली। रेल मंत्रालय बिहार क मधेपुरा जिला मे रेल इंजन कारखाना लगेबाक कोशिश तेज करि देलक अछि। एकरा लेल मंत्रालय चारिटा कंपनी क दरख्वास्त छांट लेलक अछि। भारतीय वाणिज्य आ उद्योग महासंघ (फिक्की) क कार्यक्रम क दौरान जीई इन्फ्रास्ट्रक्चर क एकटा अधिकारी कहलथि जे जीई, सीमेंस, एल्स्टॉम आ बॉम्बार्डियर कए मधेपुरा कारखाना क लेल शुरुआती तौर पर चुनल गेल अछि। मानल जा रहल अछि जे एहि साल क आखिर तक एहि मे स कोनो एकटा कंपनी कए परियोजना क ठेका भेट जाएत।
एहि कारखाना पर करीब 1,960 करोड़ टका लागत आएगी आओर एहि मे सब साल 12,000 हॉर्सपावर ताकतवाला 120 आईजीबीटी बिजली इंजन बनाउल जाएत। मंत्रालय क सूत्र क कहब अछि जे बोली मंागबाक प्रक्रिया तेज करबाक कोशिश जारी अछि, उम्मीद अछि 3 साल क भीतर एहि काखाना मे उत्पादन चालू भ जाएत।
एहि बीच अधिकारी बिहार क मढ़ौरा मे डीजल इंजन बनेबा लेल प्रस्तावित कारखाना पर सेहो काज करि रहल छथि। एहि मामला मे दरख्वास्त पर विचार कैल जा रहल अछि। एहि कारखाना पर करीब 2,720 करोड़ टका खर्च हेबाक अछि आ एहि मे हर साल डीजल स चलैवाला 130टा इंजन बनाउल जाएत।
मधेपुरा आ मढ़ौरा मे कारखाना लगेबा आ इंजन बनेबा मे करीब 29,000 करोड़ टका क निवेश क जरूरत अछि। मंत्रालय 8 साल क दौरान दूनू कारखाना स एक-एक हजार इंजन लेत। कारखाना लगेबा मे निजी क्षेत्र क जे कंपनी दिलचस्पी देखेलक अछि ओकरा 25 साल तक इंजन क देखभाल करै पड़त।
मढ़ौरा मे कारखाना लगेबा लेल मंजूरी 2006 मे भेटल छल आ ओकर अगिला साल मधेपुरा परियोजना कए सेहो मंजूरी भेटल गेल छल। रेलवे कारखान क स्थापना क लेल निविदा अप्रैल, 2008 मे आमंत्रित केने छल। मुदा फरवरी 2009 मे मंत्रालय फैसला लेलक जे दूनू कारखाना विभागीय निर्माण इकाई क तौर पर लगाउल जाएत।
मंत्रालय क एकटा वरिष्ठ अधिकारी कहला जे पिछला साल मंदी क वजह स हमरा सब कए संभावित दावेदार दिस स हल्का प्रतिक्रिया भेटल। शुरुआत मे इ परियोजना रेलवे के भीतर विकसित कैल जा रहल छल। मुदा बाद मे रेल मंत्री साझा उपक्रम क रूप मे एकरा शुरू करबाक प्रस्ताव कए मंजूरी देलथि।
पटरी पर जल्द चलत मधेपुरा क इंजन
नई दिल्ली। रेल मंत्रालय बिहार क मधेपुरा जिला मे रेल इंजन कारखाना लगेबाक कोशिश तेज करि देलक अछि। एकरा लेल मंत्रालय चारिटा कंपनी क दरख्वास्त छांट लेलक अछि। भारतीय वाणिज्य आ उद्योग महासंघ (फिक्की) क कार्यक्रम क दौरान जीई इन्फ्रास्ट्रक्चर क एकटा अधिकारी कहलथि जे जीई, सीमेंस, एल्स्टॉम आ बॉम्बार्डियर कए मधेपुरा कारखाना क लेल शुरुआती तौर पर चुनल गेल अछि। मानल जा रहल अछि जे एहि साल क आखिर तक एहि मे स कोनो एकटा कंपनी कए परियोजना क ठेका भेट जाएत।


text:
Thursday, October 20, 2011
एकताके नाममे भारत समक्ष आत्मसमर्पण नहि करबः बादल
३ कार्तिक, बागलुङ । एकीकृत नेकपा माओवादीक महासचिव रामबहादुर थापा बादल पार्टी एकताके नाममे भारत समक्ष आत्मसमर्पण करय नहि सकब बतौलनि अछि ।
पुरना राजनीतिक दल आ अपन दलक एकटा ब्यक्ति भारतक इसारामे काम कऽ रहल कहैत महासचिव वादल राष्ट्रियताके समाप्त कऽ क एकीकृत होबयके औचित्य नहि रहल बतौलनि अछि । क्रान्तिकारी पत्रकार सङ्घ बागलुङ आइ केने पत्रकार सम्मेलनमे थापा कहलनि -’आत्मसमर्पण राष्ट्रहित आ जनादेश विपरीत अछि । हमरासबके ककरो दासत्व स्विकार नहि हाएत ।’ महासचिव बादल भारत अखनो नेपालक राजनीतिमे प्रत्यक्ष हस्तक्षेप कऽ रहल आरोप लगौलनि अछि ।
प्रधानमन्त्रीक भारत विवादास्पद कोनो सन्धिसम्झौता नहि करयके निर्णय भेल कहैत ओ प्रधानमन्त्रीके भारत भ्रमणके सिलसिलामे असमान सन्धिके विषयमे बिमर्श मात्रे हाएत बतौलनि । ‘भ्रमण शान्ति आ संविधानक विषयमे सेहो केन्द्रित हाएत ।’ महासचिव थापा कहलनि ।
ओ माओवादी लडाकूके समायोजनबाद सेहो निःशस्त्र भूमिका दऽ क षड्यन्त्र करय चाहि रहल स्पष्ट कएलनि ।
मोहन वैद्य समूहक कार्यकर्ता प्रशिक्षणके लेल बागलुङ पहुँचल महासचिव बादल विचार मिलयबलासबबीच बिमर्श अन्तक्रिर्या करय पाबयके अधिकार पार्टीके सब नेतासबके रहल स्पष्ट कएलनि ।
सरकार अपने कारणसँ खसत नेपालक दावी
३ कार्तिक, काठमाडौं । नेकपा एमालेक वरिष्ठ नेता माधवकुमार नेपाल वर्तमान सरकार अपने कारणसँ खसत दाबी कएलनि अछि । एमाले कार्यकर्तासबके आइ भरतपुरमे सम्बोधन करैत ओ सरकारमे सामेल मन्त्री आ हुनकासबहक कार्यशैली चित्त बुझय जोगर नहि भेलासँ सरकार अपने खसत बतौलनि ।
ओ वर्तमान सरकार शान्ति आ संविधानके निश्कर्षमे पहुँचाबय नहि सकत दाबी कएलनि । पूर्व प्रधानमन्त्री समेत रहल नेता नेपाल पूर्व प्रधानमन्त्रीसबहक क्लब गठन करयके अपन उद्देश्य रहल बतौलनि ।
कुर्सीके छिनाझपटी छोरि कऽ पूर्व प्रधानमन्त्रीसब विकासक लेल सहयोग करय सकत हुनक कहब छलनि । कार्यकर्तासबके पार्टीके मूल सिद्धान्तके आत्मसात कऽ आगु बढय नेता नेपाल निर्देशन देलनि ।
एक पैदल यात्रीके मृत्यु
३ कातिक जनकपुरधाम । जनकपुरक जिरोमाईल चौकमे मोटरसाईकलक ठक्करसँ आइ एक पैदल यात्रीके मृत्यु भेल अछि ।
ज ३ प ४१८१ नम्बरक मोटर साईकलके ठक्करसँ अन्दाजी ५५ वर्षक व्यक्तिके मृत्यु भेल जिरोमाईल प्रहरी चौकी जनौलक अछि । मृतकके सनाखत होबय नहि सकल अछि । ठक्कर देबयबला मोटरसाईकल आ चालकके जिल्ला प्रहरी कार्यालयमे राखलगेल जिल्ला प्रहरी कार्यालय धनुषा जनौलक अछि ।
स्थायी सरकार नहि भेलासँ देशके राजनीतिक अस्थिरः राष्ट्रपति
काठमाडौ, कार्तिक ३ । राष्ट्रपति रामवरण यादव स्थायी सरकार नहि भेलासँ देशमे राजनीतिक स्थिरता कायम होबय नहि सकत बतौलनि अछि ।
जयन धर्म आचार्य श्री महाश्रवण नेपाल आगमन मूल समारोह समितिक टोलीसँग राष्ट्रपति यादव शान्ति स्थापनाक बाद देशमे स्थायित्व कायम होबयके विश्वास व्यक्त कएलनि ।
कार्यक्रमबारे जानकारी देबय समितिक संयोजक राज्य लक्ष्मी गोल्छा सहितक टोली आइ राष्ट्रपति भवन शीतल निवास पहुँचल छलथि । सन् २०१५ मे भारतक राजस्थानसँ पैदल आबय लागल महाश्रवण नेपालमे प्रवचन देबयके टोली बतौलक अछि ।
हत्या आ हिंसाके अन्त्य बिना कोनो राष्ट्र सफल नहि हाएत कहैत ओ आगामी किछ वर्षमे नेपालमे शान्ति स्थापना भ जाएके विश्वास व्यक्त केने छलथि ।
राष्ट्रपति यादव शान्ति स्थापनाक बाद सन् २०१५ के हत्या हिंसा विरोधी वर्षक रुपमे मनाबय परत समेत बतौलनि ।
प्रधानमन्त्री भटराइ भारतक दिल्ली प्रस्थान
३ कातिक जनकपुरधाम । प्रधानमन्त्री डा बाबुराम भटराइ आइ बेरियामे पौने १ बजेके नेपाल वायु सेवा निगमके बिमानसँ भारतक दिल्लीके लेल प्रस्थान कएलनि अछि । भारतक प्रधानमन्त्री डा.मनमोहन सिंहक निमन्त्रणामे ओ ६ गतेधरिके लेल भारतक दिल्ली प्रस्थान कएलनि अछि ।
ओ १ बाजि कऽ ४५ मिनेटमे भारतक इन्दिरा गान्धी अन्तर्राष्ट्रिय विमानस्थल दिल्लीमे पहुँचल छलथि । भटराइ सवा ३ बजे अपने विद्यावारिधी केने जवाहरलाल नेहरु विश्वविद्यालयके सहपाठीसबसँग भेटघाट करताह बताओल गेल अछि । ओकर बाद ४ बजे भारतीय कम्युनिष्ट पार्टीक महासचिव डिबी बर्द्धानसँग भेटवार्ता करताह । अहिना हुनका पौने ५ बजे रविमार्गस्थित कन्स्टिटच्युसनल क्लबमे जाएके कार्यक्रम छन्हि ।
कन्सिट्च्युसनल क्लवमे साउथ एशियन फोरम फर पिपल्स इनिसिएटिभ अन विहाफ फर सिभिल सोसाइटीके महासचिव सुबिन्द्र बहादुरियाद्वारा आयोजित स्वागत कार्यक्रममे हुनका ५ बजे सहभागी होयबाक कार्यक्रम अछि ।
भ्रमणका अवधिमे प्रधानमन्त्री भट्टराई भारतक राष्ट्रपति प्रतिभा पाटिल आ उपराष्ट्रपति मोहम्मद हामिद अन्सारीसँग शिष्टाचार भेट करताह । परराष्ट्र मन्त्रालयके अनुसार ३७ सदस्यीय टोलीमे प्रधानमन्त्रीक साथ हुनक पत्नी हिसिला यमी, उपप्रधानमन्त्री एवम् परराष्ट्रमन्त्री नारायणकाजी श्रेष्ठ, सूचना तथा सञ्चारमन्त्री जयप्रकाशप्रसाद गुप्ता, भौतिक योजना तथा निर्माणमन्त्री हृदयश त्रिपाठी, स्वास्थ्यमन्त्री राजेन्द्र महतो, अर्थमन्त्री वर्षमान पुन, सिँचाईमन्त्री महेन्द्र यादव आ उद्योगमन्त्री अनिलकुमार झा सहभागी छथि । अहिना राष्ट्रिय योजना आयोगक उपाध्यक्ष, सभासदसब आ उच्च सरकारी अधिकारीसब सेहो भ्रमणमे सहभागी छथि ।
प्रधानमन्त्री भट्टराईके इ भ्रमण मुलरुपमे आर्थिक मामिला आ तत्काल समाधान होबयके विषयसबके केन्द्रीत रहत । द्वीपक्षीय बिमर्शमे काठमाडौं वीरगन्ज दु्रतमार्ग निर्माण तथा विद्युतमे लगानी प्राथमिकताके विषय हाएत ।
माओवादी लडाकु धरौटी राखि कऽ नाफा खा रहल अछिः ओली
भरतपुर, कार्तिक ३ । एमाले नेता केपी ओली लडाकु धरौटी राखि कऽ माओवादी नाफा लऽ रहल आरोप लगौलनि अछि ।
देशके विभिन्न लडाकु शिविरमे रहल युवाके उमेर बर्बाद भऽ रहल उल्लेख करैत ओ परिवर्तनके सपना दखने युवाके पार्टी धरौटी रखने बतौलनि अछि ।
आइ दुपहर चितवनके भरतपुरमे प्रेस चौतारी आयोजना केने पत्रकार भेटमे बजैत ओ लडाकुके नाममे विभिन्न तत्व सरकारमे सामेल भेल सेहो आरोप लगौलनि ।
माओवादीके पैसाके आबश्यक्ता भेलासँ ओ लडाकु व्यवस्थापन छोडि कऽ १ हजार ५ सय पारिश्रमिक बृद्धि केने बतौलनि । लडाकुके योगदान सलाम योग्य अछि कहैत नाफा लेने ओ बतौलनि ।
एहन अछि प्रधानमन्त्रीक आजुक भारत भ्रमण तालिका
३ कातिक जनकपुरधाम । प्रधानमन्त्री डा बाबुराम भटराइ आइ बेरियामे पौने १ बजेके नेपाल वायु सेवा निगमके बिमानसँ भारतक दिल्लीके लेल प्रस्थान कएलनि अछि । ओ ६ गतेधरिके लेल भारतक दिल्ली प्रस्थान कएलनि अछि ।
ओ १ बाजि कऽ ४५ मिनेटमे भारतक इन्दिरा गान्धी अन्तर्राष्ट्रिय विमानस्थल दिल्लीमे पहुँचताह । ताहिके बाद हुनका २ बजे होटल लीला प्यालेस जाएके कार्यक्रम छन्हि । ओकरबाद भटराइ सवा ३ बजे अपने विद्यावारिधी केने जवाहरलाल नेहरु विश्वविद्यालयके सहपाठीसबसँग भेटघाट करताह बताओल गेल अछि । ओकर बाद ४ बजे भारतीय कम्युनिष्ट पार्टीक महासचिव डिबी बर्द्धानसँग भेटवार्ता करताह । अहिना हुनका पौने ५ बजे रविमार्गस्थित कन्स्टिटच्युसनल क्लबमे जाएके कार्यक्रम छन्हि ।
कन्सिट्च्युसनल क्लवमे साउथ एशियन फोरम फर पिपल्स इनिसिएटिभ अन विहाफ फर सिभिल सोसाइटीके महासचिव सुबिन्द्र बहादुरियाद्वारा आयोजित स्वागत कार्यक्रममे हुनका ५ बजे सहभागी होयबाक कार्यक्रम अछि ।
प्रधानमन्त्रीक सहमतिके प्रयास असफल
३ कातिक काठमाडौँ । भारत भ्रमणमे जाएसँ आगु शान्ति प्रक्रियाके बिषयमे सहमति जुटाबय बैसल बैसारमे प्रधानमन्त्री डाक्टर बाबुराम भट्टराईके प्रयास असफल भेल अछि ।
माओवादी लडाकुसबहक संख्या, तह निर्धारण, योग्यता तथा पुनस्र्थापनामे जाए चाहयबलासबके लेल प्रदान कएल जाएबला प्याकेजके बिषयमे भिन्सर बैसल प्रमुख तीन दलक बैसार निष्कर्षमे पहुँचय नहि सकलाबाद प्रधानमन्त्रीक सहमतिके प्रयास असफल भेल अछि । लडाकुसबहक तह निर्धारण, संख्या सहितक बिषयमे गम्भीर रुपमे दलसबबीच बिमर्श होइतो बैसारसँ कोनो निर्णय निकलय नहि सकल । शान्ति प्रक्रियाके बिषयमे सहमति नजदिक पहुँचल दावी करैत नेतासब निष्कर्षमे पहुँचय आओर बिमर्शक आवश्यक्ता रहल बतौलनि । किछ बिषयमे थप बिमर्श भेलाबाद प्रधानमन्त्री भारत भ्रमण कऽ घुरलाबाद सहमति सार्वजनिक कएल जाएत माओवादी स्थायी समिति सदस्य वर्षमान पुन बतौलनि ।
बितलराति अवेरधरि बैसल तीन दलक बैसारक बाद शान्ति प्रक्रियाके बारेमे होबय सकयके सहमतिके खाकाके मस्यौदा बनाबय गठन केने कार्यदल तयार केने प्रस्तावके बारेमे तीन दलक बैसारमे जानकारी कराओल गेल छल । कार्यदलमे माओवादीक दिससँ वर्षमान पुन, एमालेसँ भीम रावल आ काङ्ग्रेससँ कृष्ण सिटौला सहभागी छलथि । स्रोतक अनुसार माओवादी लडाकुके संख्या, तह आ पुनस्थापना प्याकेजके बिषयमे माओवादीक बरिष्ठ उपाध्यक्ष मोहन बैद्य सहितक किछ नेतासब बैसारमे असहमति जनौने छलथि ।
लडाकुके सातो शिविरमे प्राविधिक परिचालन करयके बिशेष समितिक निर्णय
३ कातिक काठमाडौँ । सेना समायोजन बिशेष समितिक बैसारसँ माओवादी लडाकुसबहक सातो शिविरमे प्राविधिक टोली पठाबयके निर्णय केलक अछि ।
तीन दलक बिमर्शक बाद प्रधानन्त्री निवास बालुवाटारमे बैसल बिशेष समितिक बैसारसँ शिविरमे रहल लडाकुके विवरण अद्यावधिक करय टोली खटाबयके निर्णय केने बिशेष समिति सदस्य जीतेन्द्र देव जानकारी देलनि । अहिसँ आगु बिशेष समिति २ सय १० गोटे सर्वेक्षण टोली गठन करयके निर्णय करितो ओकरसबहक नियुक्ति नहि भेल अछि । आजुक बैसारसँ नियुक्ति प्रक्रिया तत्काल सुरु कऽ हुनकासबके शिविरमे पठाबयके निर्णय भेल अछि ।
Subscribe to: Posts (Atom)
बाँकी टटका समाचारसब ( Fresh news )
- ► 2016 (6)
- ► 2015 (5)
- ► 2014 (8)
- ► 2012 (101)
-
▼
2011
(1781)
- ► December (271)
- ► November (260)
-
▼
October
(286)
-
▼
Oct 20
(10)
- एकताके नाममे भारत समक्ष आत्मसमर्पण नहि करबः बादल
- सरकार अपने कारणसँ खसत नेपालक दावी
- एक पैदल यात्रीके मृत्यु
- स्थायी सरकार नहि भेलासँ देशके राजनीतिक अस्थिरः राष...
- प्रधानमन्त्री भटराइ भारतक दिल्ली प्रस्थान
- माओवादी लडाकु धरौटी राखि कऽ नाफा खा रहल अछिः ओली
- एहन अछि प्रधानमन्त्रीक आजुक भारत भ्रमण तालिका
- प्रधानमन्त्रीक सहमतिके प्रयास असफल
- लडाकुके सातो शिविरमे प्राविधिक परिचालन करयके बिशेष...
- रेबेका - मोडेल
- ▼ Oct 20 (10)
- ► September (160)
- ► August (177)
- ► July (72)
- ► April (135)
- ► March (275)
-
►
2010
(23)
- ► November (10)
- ► October (9)


text:
मुजफ्फरपुर। 20 जनवरी। मुजफ्फरपुर जिला स्थित सीबीआई के एक विशेष अदालत पत्रकार राजदेव रंजन हत्या मामला मे जेल मे बंद राजद के विवादास्पद नेता मोहम्मद शहाबुद्दीन के कथित शार्प शूटर मोहम्मद कैफ क' कैल्ह गुरुवार दिन जमानत द' देलन्हि। सीबीआई अदालत केर न्यायाधीश अनुपम कुमारी कैफ केर जमानत लेल दायर याचिका पर सुनवाई करैत हुनका जमानत द' देलन्हि।
याचिकाकर्ता दिस से दलील पेश कायल गेल कि प्रावधान केर अनुसार अपराध दंड विधानक धारा 167 (2) के तहत हुनका खिलाफ जांच एजेंसी द्वारा 90 दिन के भीतर आरोपपत्र समर्पित नहि कायल जे सकल अछि। पिछला बरख 21 सितंबर क' गिरफ्तार कैफ उर्फ बंटी सीवान के मुख्य न्यायिक दंडाधिकारी अरविंद कुमार सिंह केर समक्ष आत्मसमर्पण केना छल।
पिछ्ला बरख मई माह मे पत्रकार राजदेव रंजन केर हत्या मामला मे मोहम्मद जावेद नामक एक अपराधी के संग संदिग्ध कैफ क' शहाबुद्दीन के पिछ्ला 10 सितंबर दिन भागलपुर जेल से रिहाई के समय देखल गेल छल। कैफ केर राजद प्रमुख लालू प्रसाद के बड़का बेटा आर स्वास्थ्य मंत्री तेज प्रताप के संग फोटो सेहो पिछ्ला सितंबर माह मे विवाद ठाढ़ केना छल।


text:
गुरुवार, 9 फ़रवरी 2012
मिथिलाक गाम घर
गामक छठ पूजा :२
मिथिलाक गाम घर : हम जखन आँगन पहून्च्लाऊ , ओहिठाम माँ , पापा , आर नबल काका बैसल छलैक ।हम अपन माँ स कहलियैक जे की छौरा मारे सब छठ पूजा केर चन्दा लेल आयल छैक । माँ एकही ठाम कहलें जे की हम अखन एको टा पाई नहीं देब । हमारा लग अखन एको टा पाई नहीं अछि ।
हम चुप चाप अपन कोठली में गेलौ आ पोच्केट स १०० टका केर नोट ल हुनका लोकिन केर द देलियैक ।
१०० टका देखि उगना कहलक - जे की अपनेक नाम पर ५०० टका लिखल अछि । अहि १०० टका स काम नहीं चलत । हम कहलियैक अखन हमरा लग ५०० टका नहीं अछि । अहि १०० टका केर राखू आ बाकि ४०० टका बाद में द देब । ओ सब गोते हमरा स पाई ल दलान पर स चली गेला
हम घुरी के जखन अपन आँगन आय्लौ त नबल काका हमरा स पूछ्लैन , केतक पाई देल्हक अछि । १०० टका देलियैक आ ४०० बाद में ल जायत । नबल काका कहलें जे की हमरो नाम पर १००० टका लिखल अछि , मुदा हम नहीं देबैक । हम कहलियैक नबल का अपनेक लेल १००० टका कोण पैघ गप अछि ।
नबल का कहलें जे की पाई देबाक गप नहीं अछि । तखन कोण गप अछि ? ओ सब गोटे अहि बेर भगबती ठान में कार्यक्रम नहीं करत । हम कहलियैक भगबती थान में नहीं करत तखन कता करत ? नबल काका कहलें जे की बजरंग बलि थान में । ई गप सुनलाक उपरान्त हम कहलियैक से कोना हेतैक ? नबल का कहलें जे की हमरो समझ में नहीं आबी रहल अछि । तोहर आ हमार छटक घात बाबा पोखरी पर होइत अछि । तखन हम सब गोटे चन्दा कियक देबैक । हम कहलियैक , ई गप त हमरा नहीं भूझाल अछि , आब त हम हूँ बाद बाकी चन्दा नहीं देबैक ।
जगरनाथ पहिने मुंबई में रहित छल । ओही ठाम ओ कोनो सेठक बँगला पर चौकीदारी केर काम करैत छल । किछु साल पहिने ओ छोरी गाम आबी गेल छल । आ गाम्मे में रहि अपना दालान पर एक टा छोट छीन मोबाइल सर्विस सेण्टर खोली नेने छल । ओही सर्विस सेण्टर केर नाम पपू टेलिकॉम छल । ओही दूकान में विडियो कैमरा , रिचार्ज कूपन्न , सीम कार्ड , मोबिलक बत्तेरी , आ कैमरा स २ मिनट में खिचल फोटो भेटैत छलैक ।
जगरनाथ केर दूकान पर सदिखन चंडाल चौकरी सदिखन लागले रहैत छलैक । भोर सांझ चारी - पाच टा छौरा मारे जेकरा कोनो काम नहीं रहैत छल से ओही ठाम बैसी के तास खेलैत रहैत छल ।
ओही दूकान पर ताबत धरी मज्रेती जमाल रहैत छल , जाबित धरी ओ दूकान बंद नहीं भ जैत छल । कखनो काल क हमहू ओही चंडाल चौकरी में सामिल भ जीत छलु ।
सदस्यता लें टिप्पणियाँ भेजें (Atom)


text:
घटना सभक एकटा संक्षिप्त विवरणिका
- कृष्णमोहन झा
आ से एहेन अहिबाती के हेती
जे बभनगमाबाली भौजीक सोहाग-भाग देखि जरि नइँ जेती
ओना मानलहुँ
जे हुनका पोथी-पतराक दर्शन नइँ भेलनि
मानलहुँ जे पाबनि-तिहारे हुनका तेल-कूड़ भेटलनि
मनलहुँ जे चाभीक गुच्छा
ओ कहियो अपन आँचर में नहि बान्हि सकलीह
ईहो मानलहुँ जे लाख कबुलाक बादो
आजीवन ओ दोसर पुत्र-रत्न प्राप्त नहि क’ सकलीह
मुदा निस्सन्देह
एकटा भरल-पूरल जीवन केँ छाँटैत-फटकैत
अपन 37 बरखक बयस में ओ
38289 टा सोहारी पकेलीह
2173 डेकची भात पसेलीह
13000 बेर बर्त्तन-बासन माँजलीह
307 बेर आँगन निपलीह
47 टा साड़ी आ 92 टा ब्लाउज पहिरलीह
275 राति भूखल सुतलीह
हुनका 3 बेर भेटलनि सम्भोगक सुख आ 949 बेर भेलनि बलत्कार
बेटी जनमौलनि 4 टा
मुदा ई देखू सबसँ मार्मिक बात
जे ठीक बरसातिक प्रात
जखन हुनक सीथ रहनि सिनूर सँ कहकह करैत
आ भरल रहनि लहठी सँ हाथ
तखन अपन स्वामीक आगू ओ
बिना अन्न-जल ग्रहण कयने भ’ गेली विदा


text:
नियंत्रित कयल जेतैक आ' लोक मे सामाजिकता, परोपकारिकता आ आपसी सामंजस्यक विस्तारक संगहि संग सांस्कृतिक आ' आर्थिक चेतनाक प्रचार-प्रसार कएल जेतैक.मुदा, कालांतर मे धार्मिक कट्टरता बढ़ैत गेलैक आ' उदारवादी सभ नव-नव बाट तकैत गेलाह.परिणाम भेलैक जे समाज फाँक-फाँक मे बँटैत गेल आ' फेर यैह सार्वजनिक सामाजिक-धार्मिक आयोजन सभ समाज मे वैमनस्यता आ' आपसी द्वेष कें प्रत्यक्ष आ' परोक्ष रुपेँ प्रश्रय देइत चलि गेल जे एखन चरम पर पहुँचल अछि.आ'तइँ वर्तमान मे अधिकांश समय लगैत रहैत अछि जे सामाजिक संरचना केँ अस्तित्व विनाशक कनगी पर पहुँच गेल अछि. नैतिकताक ह्रास आ' संकुचित सोच सँ संचालित राजनीति समाज कें तोड़बा मे सेहो कोनो कसरि नहि छोड़लक अछि. मुदा,एखनो यदि कतहु, कोनो सूत एहि टुटैत समाज के एकठाम बन्हबाक आ' थाम्हि केँ रखबाक लेल प्रयासरत अछि तऽ ओ छैक साहित्य आ' कला जकरा समाज केँ संग-संग अपन अस्तित्व सेहो बचेबाक लेल नित्य लड़य पड़ैत छैक. वर्तमान समय मे साहित्यकार आ' कलाकारक उत्तरदायित्व समाज निर्माणक ओहि आदिकालक धार्मिक उपदेशक आ' सामाजक दिक्दर्शक सँ बेसी बढ़ि गेल छैक. एखन समाजक पुनर्निर्माणक काल अछि. ओहि समय मे तऽ मात्र छिड़िआयल लोक के एक जगह अनबाक रहैक मुदा एखन तऽ भसिआयल लोक के एकठ्ठा करबाक छैक.संगहि अपन अस्तित्व आ' प्रतिष्ठा सेहो क्षीण नहि होइक तकरो चिन्ता बनले रहैत छैक.
— चंदन कुमार झा


text:
गजेन्द्र ठाकुर गजेन्द्र ठाकुर , पिता-स्वर्गीय कृपानन्द ठाकुर , माता-श्रीमती लक्ष्मी ठाकुर , जन्म-स्थान-भागलपुर ३० मार्च १९७१ ई. , मूल-गाम-मेंहथ , भाया-झंझारपुर , जिला-मधुबनी।
लेखन: कुरुक्षेत्रम् अन्तर्मनक सात खण्ड- खण्ड-१ प्रबन्ध-निबन्ध-समालोचना , खण्ड-२ उपन्यास-(सहस्रबाढ़नि) , खण्ड-३ पद्य-संग्रह-(सहस्त्राब्दीक चौपड़पर) , खण्ड-४ कथा-गल्प संग्रह (गल्प गुच्छ) , खण्ड-५ नाटक-(संकर्षण) , खण्ड-६ महाकाव्य- (१. त्वञ्चाहञ्च आ २. असञ्जाति मन ) , खण्ड-७ बालमंडली किशोर-जगत कुरुक्षेत्रम् अंतर्मनक नामसँ।
मैथिली-अंग्रेजी आ अंग्रेजी-मैथिली शब्दकोशक ऑन लाइन आ प्रिंट संस्करणक सम्मिलित रूपेँ निर्माण। पञ्जी-प्रबन्धक सम्मिलित रूपेँ लेखन-शोध-सम्पादन आ मिथिलाक्षरसँ देवनागरी लिप्यंतरण "जीनोम मैपिंग (४५० ए.डी. सँ २००९ ए.डी.)-मिथिलाक पञ्जी प्रबन्ध" नामसँ।
मैथिलीसँ अंग्रेजीमे कएक टा कथा-कविताक अनुवाद आ कन्नड़ , तेलुगु , गुजराती आ ओड़ियासँ अंग्रेजीक माध्यमसँ कएक टा कथा-कविताक मैथिलीमे अनुवाद।
उपन्यास ( सहस्रबाढ़नि ) क अनुवाद १.अंग्रेजी ( द कॉमेट नामसँ) , २.कोंकणी , ३.कन्नड़ आ ४.संस्कृतमे कएल गेल अछि ; आ एहि उपन्यासक अनुवाद ५.मराठी आ ६.तुलुमे कएल जा रहल अछि , संगहि एहि उपन्यास सहस्रबाढ़नि क मूल मैथिलीक ब्रेल संस्करण (मैथिलीक पहिल ब्रेल पुस्तक) सेहो उपलब्ध अछि।
कथा-संग्रह( गल्प-गुच्छ ) क अनुवाद संस्कृतमे।
अंतर्जाल लेल तिरहुता आ कैथी यूनीकोडक विकासमे योगदान आ मैथिलीभाषामे अंतर्जाल आ संगणकक शब्दावलीक विकास। शीघ्र प्रकाश्य रचना सभ :- १.कुरुक्षेत्रम् अन्तर्मनक सात खण्डक बाद गजेन्द्र ठाकुरक कुरुक्षेत्रम् अन्तर्मनक-२ खण्ड-८ (प्रबन्ध-निबन्ध-समालोचना-२) क संग, २.सहस्रबाढ़नि क बाद गजेन्द्र ठाकुरक दोसर उपन्यास स॒हस्र॑ शीर्षा॒ , ३.सहस्राब्दीक चौपड़पर क बाद गजेन्द्र ठाकुरक दोसर पद्य-संग्रह स॑हस्रजित् , ४.गल्प गुच्छ क बाद गजेन्द्र ठाकुरक दोसर कथा-गल्प संग्रह शब्दशास्त्रम् ,५.संकर्षण क बाद गजेन्द्र ठाकुरक दोसर नाटक उल्कामुख , ६. त्वञ्चाहञ्च आ असञ्जाति मन क बाद गजेन्द्र ठाकुरक तेसर गीत-प्रबन्ध नाराशं॒सी , ७. नेना-भुटका आ किशोरक लेल गजेन्द्र ठाकुरक तीनटा नाटक- जलोदीप, ८.नेना-भुटका आ किशोरक लेल गजेन्द्र ठाकुरक पद्य संग्रह- बाङक बङौरा , ९.नेना-भुटका आ किशोरक लेल गजेन्द्र ठाकुरक खिस्सा-पिहानी संग्रह- अक्षरमुष्टिका । सम्पादन: अन्तर्जालपर विदेह ई-पत्रिका “विदेह” ई-पत्रिका http://www.videha.co.in/ क सम्पादक जे आब प्रिंटमे ( देवनागरी आ तिरहुतामे) सेहो मैथिली साहित्य आन्दोलनक प्रारम्भ कएने अछि- । विदेह: सदेह:१:२:३:४ (देवनागरी आ तिरहुता) ई-पत्र संकेत - ggajendra@gmail.com कान रहित घैल- मोइट इकरी
२१ खील एक सालक खजूरक गाछ नहि भेटत हमरा गाममे खजूरक गाछ खीलकेँ गर्दनि लग छिललापर खिलकट्टी पौ- तीन सालक रस चुअयबा योग्य गाछ एक सालक ताड़क गाछ- खगड़ा तीन सालक जोता डल्ली डंटी सहित पात ताड़ आ खजूरक तारक डंटीबला डल्लीक भाग- डमखोरा आ पातबला- छाजा उपरका भागसँ नव पातक अंकुर फुटैत छैक- बीड़ कलगी गोभा खोआ बीड़क लगबला मोलाएम भाग बीएड़ ओ ओकर चारूभाग पातक समूह- मौड़ ताड़-खजूरक गाछी- बगात खजूरक बोन- खजुरबन्नी डड़कसपर ओंङठल पासीक शरीर गाछ छिलबा काल महालीपर कपड़ाक छनान मुँह बान्हने रहैत अछि माटिक कटियामे ताड़ी पिबैत सभसँ छोट नपना- गुड़की दुन्ना गुड़की- अधचौठी दुन्ना अधचौठी- घचक्का चारि चौठी- घैली/ बेचाढ़ी नाम आकृतिक घैली- दोकानी बम्मा छेबब गहींर कटोरी जेकाँ छेबब गरदनिपर फेर तेसरा दिनपर पातर-पातर परत पृथक करब- पहटब छीलल भागक निचला भागमे जीहक आकृतिक बनाबटि- जिभिया पसीखाना पी ऑफिस आकि पी.एन.कॉलेज पासीक चिड़ै पकड़बाक हसेल जाल १ इच्छा जीतत आकि जीतत ईर्ष्या संकल्प हमर जे एहि धारकेँ मोड़ि देब मुदा किछु ईर्ष्या अछि सोझाँ अबैत ईर्ष्या जे हम धारकेँ नहि मोड़ि पाबी बहैत रहए ओ ओहिना ओहिना किए ओहूसँ भयंकर बनि
संकल्प जे हम केने छी इच्छा जे अछि हमर/ से हारि जाए आ जीति जाए द्वेष / जीति जाए ईर्ष्या हा हारबो करी तेना भऽ कऽ जे लोक देखए!/ जामा देखए!! तेना कऽ हारए संकल्प हमर/ इच्छा हमर धारकेँ रोकि देबाक/ ठाढ़ भऽ जएबाक सोझाँ ओकर आ मोड़ि देबाक संकल्प ओहि भयंकर उदण्ड धारकेँ मुदा किछु आर ईर्ष्या अछि सोझाँ अबैत ओ द्वेष चाहैए जे हमर प्रयास/ धारकेँ मोड़बाक प्रयास मोड़लाक प्रयासक बाद भऽ जाए धार आर भयंकर पुरान लीखपर चलैत रहए भऽ आर अत्याचारी आ हम जाए हारि आ हारी तेना भऽ कऽ जे लोक राखए मोन जे कियो दुस्साहसी ठाढ़ भऽ गेल छल धारक सोझाँ तकर भेल ई परिणाम जे लोक डरा कऽ नहि करए फेर दुस्साहस दुस्साहस ठाढ़ हेबाक उदण्ड-अत्याचारी धारक सोझाँमे लऽ ली हम पतनुकान/ से सुनि थरथरी पैसि जाए लोकक हृदयमे
मुदा हम हँसै छी हारि तँ जाएब हम मुदा हमर साधनासँ जे रक्तबीज खसत से एक-एकटा ठोपक बीआ बनि जाएत सहस्रबाढ़नि झोँटाबला धारकेँ रोकबाक हिस्सक जकरा लागि गेल छै मैथिली-विरोधी धारक विरुद्ध ठोकि कऽ ताल भऽ जाएत ठाढ़ आ डरा जाएत द्वेष स्म्रण कऽ जे फेर रक्तबीजसँ निकलल एहि सहस्रबाढ़नि सभक रक्तबीज एकर सभक बीआक सन्तान फेर आर बढ़ि जाएत आक्रमणसँ कारण संकल्प अछि इच्छा अछि ई सभ धारकेँ रोकबाक हिस्सक जकरा लागि गेल छै २ फैसला हेतै आब उनटि जाइए लोक उनटि जाइ छै बोल छने-छन बदलि जाइए बिचकाबैए ठोर बोलक मधुर बनि जाइए बिखाह ३ घड़ी पूजा ऐँ यौ, अहूँ सभमे होइए घड़ी पूजा ई तँ होइ छै छोटका लोक सभमे अगस्त १८ २०१० केँ छै घड़ी पूजा एहि बेर धर्मराजक भगवती घरमे खा कऽ हाथ धो कऽ गारि दै छिऐ, नहि किछु बहराएत बाहर ४ सर्जनक सुख भेटत चोरिमे? दोसराक कृति अपना नाम केलासँ आकि दोसराक मेहनतिकेँ अपन नाम देलासँ दोसराक प्रतिभाकेँ दबा कऽ कुटीचालि कऽ आर भाँग पीबि घूर तर कऽ गोलौसी कोनाकेँ आँगुर काटब जे लिखब बन्न करत तोड़ि दियौ डाँर काटि दियौ पएर आँखि निकालि लिअ धऽ दियौ रॉलर नीचाँमे पिसीमाल उठा दियौ बड़का एलाहेँ सर्जनक सुख पएबाले १.नजरि लागि जाइ छै माए कहै छथि जे नजरि लागि जाइ छै बेटाकेँ देखि जे लागैए ओ आइ सुन्दर साँझमे छाह पड़ि जाइ छै ओकर मुँहपर से तँ सत्ते! हमरा सन ककर बेटा मुदा मोनमे ई अबिते नजरि लागि जाइ छै
कोनो काज शुरू करैए मारिते रास काज एक्के बेर खतम होएबा धरि सुधि नहि रहै छै कियो कहैए जे कतेक नीक अछि अहाँक बेटा तँ माएक करेज धकसँ रहि जाइत छै करेज बैसऽ लगै छै की करै छै? कोन सुन्दर छै? मुदा कहैत रहै छथि माए जे नजरि लागि जाइ छै बाते-बातपर हमर बेटाकेँ कनिञा कहैत छथि सासुकेँ माँ अहाँक बेटा घबराइ बला नहि अछि दुष्टक नजरि नहि लगै छै अहाँक बेटाकेँ
माए मुदा शनि दिन, सरिसौ-तोरी आ मेरचाइ जड़बैत छथि सुरसुरी लागि जेतै ओकरा तँ बुझब जे नजरि नञि लागल छै आ सुरसुरी जे नञि लागतै तँ बुझब जे नजरि लागि जाइ छै
कनेक काल सुरसुरी नञि लगलापर माए होइत छथि चिन्तित देखियौ ने हमरा बेटाकेँ नजरि लागि छै छोटो-छोट गपपर.. नजरि लागि जाइ छै...बाते-बातपर हमर बेटाकेँ... मुदा तखने छिकैत छन्हि बेटा, ओकरा सुरसुरी लागि जाइ छै माएक मुँहपर अबै छन्हि मुस्की सरिसौ-तोरी आ मेरचाइ सरबामे कनेक आर दऽ दै छथि... कहलियन्हि ने माँ दुष्टक नजरि नहि लगै छै अहाँक बेटाकेँ
२.ठाढ़ लत्तीकेँ पढ़ैत छी
पानक जड़ि लग गारल खरही देखैत छी आ ओहिपर ठाढ़ लत्तीकेँ पढ़ैत छी राड़ी घासक टुकड़ी आ काइससँ बान्हल हमर उल्लास सरपत घासक टुकड़ीपर चढ़ि गेल लत्ती जेकाँ लत्ती जेकाँ हम अपनाकेँ पबैत छी
बन्हकासँ बान्हल पानक ढोल बनि गेल छी मोड़ल पानकेँ सीकीसँ, बाँसक पातर शलाकासँ गाँथल अछि बेल निकलल शाखा कनार, इकरीसँ गछउठौनी पानक छर्रा लत्ती, गीरहसँ युक्त छर्रा बेल बनि गेल छी लत्तीक छीपकेँ काटब, छपटा करब जड़ि लगक चारि-पाँचटा पानक पात माने घासन जेकाँ ऊपर चारि-पाँचटा पानक पात माने कूट-खूट कचलेवारि होइत छीप परक पात मुड़वारि भऽ गेल छी
पात तोड़बाकाल कूटक एक-दूटा पात तज्जीबला कठोर पात किछु काल लेल छोड़ि देल जड़िसँ छीप धरि दुपन्ना आ लेवार सभ झलमा बीमारी भेने पान कड़ू भेल फुट्टा बीमारी भेने गलल पात सन हम असकरे घुमैत छी तुबैत, तेलगगरा भेने आ झरकैत; बढ़ती भेने अग्रभाग झरैत पातकेँ फेरफार कऽ मृत्युकेँ टारैत छी किछु काल धरि, बहुती!
चौठैय्या, ढोली, लेसो, भीड़ा बनि गेल छी पातमे बान्हल भीड़ी, से पतौरा जेकाँ तैयार भेल कल्लामे जएबा लेल धड़फड़ाइत डंटी लागल सौँस छुट्टा पान सन पूजा लेल निहुछल तबक सन चमकैत पन्नीमे ठूसल बजारक समान बनि गेल छी आ तखन पानक जड़ि लग गारल खरही देखैत छी आ ओहिपर ठाढ़ लत्तीकेँ पढ़ैत छी
३.हमर आकांक्षाक अग्नि- गजेन्द्र ठाकुर
आँचब आ प्रज्वलित राखब, हम्हरब आगिकेँ खोरनाठब मुदा, तखन आगि खसत पातक ढेरीपर आ पसाही लागत हमर आकांक्षाक अग्निकेँ
मखान उठबैत छलहुँ पेलनीसँ गूड़ीसँ चोंइटा हटबैत छलहुँ बाङक बङौरा, सुखाएल अछि केहन ई बङठी औंटि कऽ निकाली बङोर, तुमब आ फाहाक पृथक होएब, धुनकीसँ धूनैत छलहुँ लारनिसँ ताँतिपर कऽ आघात, मखान उठबैत रही पेलनीसँ गूड़ीसँ चोंइटा हटबैत रही, रही टकुरी कटैत, मड़िएबैत छिन्नाकेँ पागैत सूत, छल ई हमर आकांक्षाक अग्नि
ननगिलाट पहिरने बूढ़ी, सोझाँ नन्हसुतमे मलकिनी कलबत्तू पइसा कऽ गाँथैत आभूषण मोन अछि किरमिची चानीक पानि चढ़ल, मुदा वैह ताम आब हमर आकांक्षाक अग्नि माँगैत अछि पाग नहि चाही हमरा मौड़ शंकुक आकारक पैघ, कोढ़िलायुक्त पागक अग्रभागक पेंच नहि आब हमर आकांक्षाक अग्नि माँगैत अछि चिरतन, ठिकरी, लहेरिया आ जंगलाती छाप आब हमर आकांक्षाक अग्नि माँगैत अछि पटोर, गुलबदना, नीलाम्बरी, सोइरीक नूआ कलफ लगा कए कड़गर कए, भेलासँ दऽ चेन्हासी तूरक फाहा, पोखरिया, लहेरिया, बदामी, चानपंखा बेराएब आ सुइया पैसाएब अहाँ हमर आकांक्षाक अग्निकेँ लखिया भेड़ जेकाँ आगाँ-आगाँ बथनिञाक बथनाएब अबैत काल, आ खभाएब जाइत काल बीसटा भेड़क लेहड़, एक सए भेड़क बाग चारि-पाँच सए भेड़क गँहेड़, भेड़केँ खउरब, गुलठिआइत तूर सिऐन अधलाह, खुटिया मिरजइ ओछ हमर आकांक्षाक अग्नि करत ई पुरान लोहझाम, लोहङ्गरकेँ भाथीमे पैसैत वायु जखन आएत तखन भाथी सालब आ प्रज्वलित करब अग्नि लऽ कलम छेनी, चकरसानपर पिजबैत सरौता हमर आकांक्षाक अग्नि सुनैत अछि कबिराहाक कनसीपर उठैत धुन देखैत अछि, छिलुआ पहलदार बासन आ तखन हम आघातसँ मठारब पित्तरि, कलगैञा लोटा निरंजनीक दीप, जलधरी फेर दीयठिमे राखि दीप पहिरि टुमटाम गहना, गोबरियाव सोन, जोकठी आ दसकलम चाँपकली पहिरने ओ लेने छलि हलुमानी नातीक लेल पथरौटी पहिरि हम, पवित्री जनउमे बान्हि श्राद्धक काञ्चनपुरुष जेकाँ आकांक्षाक अग्नि हृदयमे लऽ कनसारीक भुज्जा जेकाँ दाबापर उझकुन ओहिपर राखल बासनमे चुल्हाक पौरी कूरामे धिपाओल बालु दऽ भुजनाठीसँ लाड़ैत छी अपन आकांक्षाक अग्नि मकइक मखानी सोन्हगर आ झूर नीक स्वाद मुदा आब अतिखाइन होइत अछि हमर आकांक्षाक अग्नि
अदहन देल पानि आँच दए तारब उसीनब कूटि कऽ मुरहीक चाउर बनाएब नोन-पानिसँ मोअब कोड़ाइ, दालिक खोंइचा
बिनु जमल गुड़ छाल्हीक पातर ममुरी परतपरसँ काछि कऽ निकालब मलीदा तेबासि नीक , मुदा बसियानि मोटगर भैसाठ आ पातर तुर्री दही आकांक्षाक अग्निकेँ जरैत रहए देब ओहिना जेना कोइयासँ तेल निकालैत छी। मोहब आ दऽ आएब तेलिहानी तेलीकेँ दऽ बहतौनी, घानी लगाएब आ निकलब धेनुआर घानी घानी निघरब, तेलहनक अवशेष खरी उज्जर रंगक रेह नोनथरा, कोठीसँ निकलल पनारसँ चुबैत पानि, अवशिष्ट सिट्ठी ढेर नोनफर काछल फेन खारीसँ खरिआ नोन हमर आकांक्षाक अग्नि सुच्चा फेर अवशिष्ट पछाड़ी, दोसर खेपमे काही शोरा आ पकवा नोन, तेसर खेप तेलहा शोरा आ नीमक अवशिष्ट जराठी जराठी आ सिट्ठीक मिश्रण बेचुआ, रौदमे सुखा कऽ जरुआ शोरा-आबी शोरा कच्चा शोरा परिशुद्ध भऽ कलमी शोरा नोन- रामरस, कम नोनगर- मधनोन कटियामे मधु राखि चिड़ै मारबा लेल नर-सर नाल गुआमे पैसल, नरक उपरका सिर आ नीचाँ भारू सरमे कमची सभ, पकड़बा लेल चिड़ै कम्पा मन्तुर पढ़ि छत्ता लग जाएब, तुनकारी दऽ बिज्जीक करैत अछि शिकार ई हमर आकांक्षाक अग्नि आँचब आ प्रज्वलित राखब मुदा हम्हरब आगिकेँ खोरनाठब मुदा आगिक खसब पातक ढेरीपर आ पसाही लागत मुदा ई हमर आकांक्षाक अग्निकेँ तँ जरैत रहए देत
४.उजाहिमे उपलाइत हम आ माँछ
१ ई नम्माधग्गी बिड़इमे होइत मछहर डकही पोखरिमे भऽ गेल बन्न, डकही पोखरि मखानक पातसँ छाड़ल अछि आब मुदा एतऽ बिड़इमे होइत अछि मछहर कच्छाछोप, हेलैत कबइ काही घुमैत कौआठुट्ठी गाछक फड़ लग हम ठाढ़ कबइजल्ला लग आ हम आबि जाइत छी खींचि फिरचइ पकड़ि कऽ छी जाल खिरबैत आ फेर हम घुरमऽ लगै छी फेर टापी छापि, ठाढ़ भऽ जाइ छी छै उजाहिमे उपलाइत माँछ आ फेर हम जाल छोड़ि दैत छी सहदसँ माछक करै छी शिकार आ आब अछि इछाइन चारू कात २ जाल खिरबैत घुरमा लागि जाइत अछि सोचनी पैसि जाइत अछि इछाइन गन्ध बनि जाइत अछि नियति जीवनक प्रवृत्ति माँछ संगे उपलाय लगैत छी लगैए जाल खिरबैत हमरा बान्हि कियो रहल अछि लगैए शहद लेने छातीमे कियो ढुकल जा रहल अछि। सोचनी पैसि जाइत अछि इछाइन गन्ध बनि जाएत की हमर नियति हमर जीवनक प्रवृत्ति ई नम्माधग्गी
५.बकछुछरु खेलाइत हम आ भीखू
१ बँसकरमक विश्वकर्मा भीखूक फारब आ ओदारि कऽ निकालब उजरा औषधि वंशलोचन कोनिञा सूप हकरा पथिया मुदा खजुरिया बान्हमे बान्हल हमर आ ओकर वर्तमान आ भविष्य
बकछुछरु खेलाइत हम आ भीखू डोमासीक कातबला पोखरिक महारपर थुथुन घोसियेने माँटिमे सुगरक झुण्ड भीखूक भाए छथि आब सरकारी अधिकारी दोसर भाए हॉस्पीटलक वार्डबॉय आ भीखू एखनो डोमासीमे जिबैत वर्तमानक संग भविष्यक ताकिमे
स्थिर ओहिठाम ठाढ़, मुन्हारि साँझमे लीलीडाली हाथमे लेने बजैत जे भाए बनल अछि अधिकारी मुदा गाम छुटले छै बुझू बियाहो पैघ घरमे ओकर भेल छै दोसर भाए तँ गाम अबिते अछि ओढ़ना पहिरना नीक मुदा काज वएह हमरे नहि फुराइए करू की? भविष्य तँ वएह बुझाइत अछि।
आगाँ अहाँ अएलहुँ, कोन काज कहू ? मुँह झलकि गेलै भीखूक ओहि मुन्हारि साँझमे
हम चुप्पे रही तावत् ओहि झण्डी ठाढ़ गाछ लग ठाढ़ गाछ कुकाठ लग बाजि उठल भीखू मुदा काज तँ काज तँ हमर ओ हाकिम भाए नहिए करत मुदा अहाँले कहबै धरि अबस्से।
आ हम कहैत छी, नहि भीखू हाकिम तँ काज कइये देत मुदा काज अछि हॉस्पीटलक पिता छथि भरती जतए भाए अहाँक छथि काज करैत। कतेक दिन भेलन्हि भरती भेना मुदा नहि आइ काल्हि होइत ऑपरेशनक तिथि अछि बढ़ेने जाइत आ भीखूक मुँह झलकि उठल मुन्हारि साँझमे।
हँ कहबामे जे होइत छै संतुष्टि मदति देबामे जे होइत छै आत्मतृप्ति ताहिसँ। बँसकरमक विश्वकर्मा भीखूक वंशलोचनसँ तृप्त होइत छी हम सेहो। ओहि मुन्हारि साँझमे
६. आकाश मध्य लिखल हमर लेख कागजपर लिखल क्यो पढ़त क्यो नहि मुदा ओतए जे उठाओत आँखि देखत अंगैठी-मोड़ करैत उठैत भुजाक स्पर्शसँ करत अनुभव जे विश्वक समाप्ति होएत किछु लोक बचत तखन करब कोन काज कार्यालयक तँ कोनो काज बाँचत नहि ने कंप्युटर ने अन्तर्जाल सुन्न चारू कात ने लूरि खेती करबाक हमरा कागत रंगबाक लेल रोशनाइ नहि वादक सम्बल अर्थहीन विकराल राति सोझाँ ठाढ़ गरजैत मेघ रौद्र मेघमे विद्युत वृत्रहन्ता इन्द्र चीरैत छथि मेघ कवष ऐलूषक ऋक् शूद्र कवि हमर विद्युत् प्रकाशसँ प्रकाशित मेघक शक्तिपात् शरीरक मध्य हजारक-हजार धार रक्तक प्रवाहक साँपसन टेढ़-मेढ़ चालि हमर मोन दौगि रहल एहि अन्तर्मनक धारक बीच ओहि बहिर्जगतक विद्युतसँ तीव्र चतुष्पात् पुरुष वा ब्रह्म मुदा एकपाद ई जगत् अन्तर्मनक प्रचोदयिता आसुरी वृत्र आ राक्षसी पणि शारीरिक धार संचार तन्त्र चलू समुद्र दिस हमर नाड़ीतंत्र आ एकर लहरिमे डूमैत-उगैत अपन भोगल यथार्थसँ बहार कएलहुँ मधु आहुति देबा लेल ओहि समुद्रमे आ तखने शरीरक नदी-धार लहरिमे डुमैत करैत अछि आनन्दित जागरित मोनसँ निकसैत वाणी पीपड़क पातक नाड़ीतंत्र सन इला-सरस्वती आ भारती छथि विद्युत् बाल लेल भोजनक इन्तजाम करैत ज्योतिक हम साधक सन्दीपनकूट हुअए लावण्यमय सहस्रशाख विद्युत् हिरण्यमयी सहस्रजित् अजस्र अन्तर्मुखी आ ऋतं बृहत्
२
आ ओतहि खापमे माँछक अंडा फ्राइ जीरा सेहो थइरमे छबराक संग माँछ अमच्छ डबरा, मेहनतिक अपव्यय जोह धारक दिशाक मुदा अबार धारकेँ मारि फेकैत माँछ घुट्ठी भरि पानिमे चाँछ आ ओहिपर चढ़ब धारक विरुद्ध चालि दैत ई माँछ
खेधा-पौटी नाहक माङीपर बैसि खसबैत बसेर जाल आ हम दोसर माङीपर बैसिखेबैत छी ओहि जालकेँ दिशा निर्दिष्ट भऽ कन्हेर करैत जालक चारूकात ठकठकिया करैत अनैत माँछकेँ जाल दिस पलइ आ पिठकट बेच दऽ कीनल माँछ लावा-दुआ, ठेङी धोबिया चिड़ै, मछगिद्दी औकामे गूड़ी सभ उठा अएलहुँ ऊपर
3 आकाश मध्य लिखल हमर लेख कागजपर लिखल क्यो पढ़त क्यो नहि मुदा ओतए जे उठाओत आँखि देखत अंगैठी-मोड़ करैत उठैत भुजाक स्पर्शसँ करत अनुभव
जे विश्वक समाप्ति होएत किछु लोक बचत तखन करब कोन काज कार्यालयक तँ कोनो काज बचत नहि ने कंप्युटर ने अन्तर्जाल सुन्न चारू कात ने लूरि खेती करबाक हमरा कागत रंगबाक लेल रोशनाइ नहि वादक सम्बल अर्थहीन विकराल राति सोझाँ ठाढ़ ३ भालसरिक गाछ अछि ककर ई सड़कऽ कात माटि भरलापर भऽ जाइत अछि धोधरि ठाढ़िमे नहि जड़िमे
आ सेहो आबि गेल सड़कपर आब ई गामक नहि भऽ गेल अछि सरकारी १ एहि बँसकरमक विश्वकर्मा भीखूक फारब आ ओदारि कऽ निकालब उजरा औषधि वंशलोचन कोनिञा सूप हकरा पथिया मुदा खजुरिया बान्हमे बान्हल हमर आ ओकर वर्तमान आ भविष्य २ बकछुछरु खेलाइत हम आ भीखू डोमासीक कातबला पोखरिक महारपर थुथुन घोसियेने माँटिमे सुगरक झुण्ड भीखूक भाए छथि आब सरकारी अधिकारी दोसर भाए हॉस्पीटलक वार्डबॉय आ भीखू एखनो डोमासीमे जिबैत वर्तमानक संग भविष्यक ताकिमे स्थिर ओहिठाम ठाढ़, मुन्हारि साँझमे लीलीडाली हाथमे लेने बजैत जे भाए बनल अछि अधिकारी मुदा गाम छुटले छै बुझू बियाहो पैघ घरमे ओकर भेल छै दोसर भाए तँ गाम अबिते अछि ओढ़ना पहिरना नीक मुदा काज वएह हमरे नहि फुराइए करू की? भविष्य तँ वैह बुझाइत अछि। जे वर्णाश्रम नहि रहितैक तँ बँसकरम करितै के?
सेप्टिक टैंक तँ गामो घरमे आबि गेल से ओहूमे पाइ भेटैत अछि आगाँ अहाँ अएलहुँ कहू? मुँह झलकि गेलै भीखूक ओहि मुन्हारि साँझमे हम चुप्पे रही तावत् ओहि झण्डी ठाढ़ गाछ लग ठाढ़ गाछ किएक तँ छल कुकाठ बाजि उठल भीखू मुदा काज तँ काज तँ हमर ओ हाकिम भाए नहिए करत मुदा अहाँले कहबै धरि अबस्से। आ हम कहैत छी, नहि भीखू हाकिम तँ पाइ लऽ कऽ काज कइये देत मुदा काज अछि हॉस्पीटलक पिता छथि भरती जतए भाए अहाँक छथि काज करैत।
कताक दिन भेलन्हि भरती भेना मुदा नहि आइ काल्हि होइत ऑपरेशनक तिथि अछि बढ़ेने जाइत आ भीखूक मुँह झलकि उठल मुन्हारि साँझमे। हँ कहबामे जे होइत छै संतुष्टि मदति देबामे जे होइत छै आत्मतृप्ति ताहिसँ।
२ टुस्सा सारिलबला काठक तँ गाछी विलुप्त बबुरबन्ना बनल ओहि पारक खेत कमलाक रेत पघरियाक प्रहारक काजो नहि सुखाएल जड़ि आ एतए मड़ियाक सूक्ष्म प्रहार सड़ेस कागचक बालु जेना आक रेत। कमरसारिक खट-खुटक ध्वनि आ शानसँ दसौढ़ी चौकठिक आगाँ ठाढ़ मुदा आब ’सिम्पल’ आ ’एलीगेन्ट’ दसौढ़ी चौकठिक दोहराएब नहि पसिन्न बदहा पहिरने लोक आ ई गाछ बृच्छ ठाढ़ मुदा हरियरी जेना दुःखी पीड़ित टुस्साक निकलब जेना आगमन कोनो अभागक चारू कात पसरल कमलाक रेत आ ताहि बीच टुस्सा निकलब मुदा संकेत प्रायः कोनो आसक।
३ भुसना भथबाक केबाल जेकाँ कठोर मुदा पानि पड़लापर भथब कोड़वाह ठाढ़ टिक्करक नीचाँमे हलमहल कऽ कूटब माटि सिलोहक बनल मुरुत ई मनुक्ख रीझम आ अधघैली सोबरना आकि बधना पनिभरनीक माथपर राखल सिरहर पुरहर सोझाँ बैसल वर-कन्या छोलगढ़ियाक गुलाबीपाक एहि बेर नहि जानि किएक रहल कचकुआह ४ गोढ़िआरी, धारक पलार आ दूटा धारक हहाइत मोनियारक भँसिआएल खेबाह कहुना निकलि गेल मुदा आगाँ बढ़िते जक बढ़ब आकि धँसब झाँखीक झझिया करत सुरक्षित हमर गाम दाह-बोह आएल किएक ई एकार्णवा दह जलामय कनबहकेँ झाँपि पनिझाओ भेल सीमित मुदा तकरा बाद ५ ई नम्माधग्गी बिड़इमे होइत मछहर कच्छाछोप, हेलैत कबइ काही घुमैत कौआठुट्ठी गाछक फड़ कबइजल्लाक खींचि फिरचइ पकड़ि जाल खिरबैत टापी छापब, उजाहिमे उपलाइत माँछ सहदसँ माछक शिकार इछाइन चारू कात आ ओतहि खापमे माँछक अंडा फ्राइ जीरा सेहो थइरमे छबराक संग माँछ अमच्छ डबरा, मेहनतिक अपव्यय जोह धारक दिशाक मुदा अबार धारकेँ मारि फेकैत माँछ घुट्ठी भरि पानिमे चाँछ आ ओहिपर चढ़ब धारक विरुद्ध चालि दैत ई माँछ
खेधा-पौटी नाहक माङीपर बैसि खसबैत बसेर जाल आ हम दोसर माङीपर बैसिखेबैत छी ओहि जालकेँ दिशा निर्दिष्ट भऽ कन्हेर करैत जालक चारूकात ठकठकिया करैत अनैत माँछकेँ जाल दिस पलइ आ पिठकट बेच दऽ कीनल माँछ लावा-दुआ, ठेङी धोबिया चिड़ै, मछगिद्दी औकामे गूड़ी सभ उठा अएलहुँ ऊपर ६ मखान उठबैत पेलनीसँ गूड़ीसँ चोंइटा हटबैत
७ बाङक बङौरा सुखाएल ई बङठी औंटि कऽ निकालि बङोर तुमब आ फाहाक पृथक होएब धुनकीसँ धूनब लारनिसँ ताँतिपर कऽ आघात ८ टकुरी कटैत ९ मड़िआयब छिन्नाकेँ पागब सूत १० ग्फ्स कपड़ा ११ ननगिलाट पहिरने बूढ़ी सोझाँ नन्हसुतमे मलकिनी १२ कलबत्तू पइसा कऽ गाँथब आभूषण किरमिची चानीक पानि चढ़ल मुदा वैह ताम १३ पाग नहि चाही हमरा मौड़ शंकुक आकारक पैघ, कोढ़िलायुक्त पागक अग्रभागक पेंच नहि १४ चिरतन, ठिकरी, लहेरिया आ जंगलाती छाप पटोर, गुलबदना, नीलाम्बरी सोइरीक नूआ १५ कलफ लगा कए कड़गर कए भेलासँ दऽ चेन्हासी खुटिया मिरजइ ओछ १६ तूरक फाहा, पोखरिया लहेरिया, बदामी, चानपंखा बेराएब आ सुइया पैसाएब सिऐन अधलाह, गुलठिआइत तूर १७ लखिया भेड़ जेकाँ आगाँ-आगाँ बथनिञाक बथनाएब अबैत काल आ खभाएब जाइत काल बीसटा भेड़क लेहड़ एक सए भेड़क बाग चारि-पाँच सए भेड़क गँहेड़ भेड़केँ खउरब १८ पुरान लोहझाम लोहङ्गरकेँ भाथीमे पैसैत वायु भाथी सालब आ प्रज्वलित करब अग्नि कलम छेनी चकरसानपर पिजबैत सरौता कबिराहाक कनसीपर उठैत धुन १९ हमर आकांक्षाक अग्नि पृथ्वीसँ द्युलोक दिस जाइत माता पृथ्वीक हृदएक आगि द्यौ पिताश्री पृथ्वीक पुत्रा वा भाए आलोकदीप्त ई नीलवर्णक आकास अरणिमन्थनसँ प्रकाशित ई पृथ्वी
छिलुआ पहलदार बासन आघातसँ मठारब पित्तरि कलगैञा लोटा निरंजनीक दीप जलधरी दीयठिमे राखि दीप
टुमटाम गहना गोबरियाव सोन जोकठी आ दसकलम चाँपकली पहिरने ओ हलुमानी नातीक लेल पथरौटी पहिरि पवित्री जनउमे बान्हल श्राद्धक काञ्चनपुरुष
कनसारी भुज्जा दाबापर उझकुन ओहिपर राखल बासन चुल्हाक पौरी कूरामे धिपाओल बालु भुजनाठीसँ लाड़ैत
मकइक मखानी सोन्हगर आ झूर नीक स्वाद मुदा आब अतिखाइन होइत आँचब आ प्रज्वलित राखब मुदा हम्हरब आगिकेँ खोरनाठब मुदा आगिक खसब पातक ढेरीपर आ पसाही लागब
अदहन देल पानि आँच दए तारब उसीनब कूटि कऽ मुरहीक चाउर बनाएब नोन-पानिसँ मोअब कोड़ाइ दालिक खोंइचा
बिनु जमल गुड़ छाल्हीक पातर ममुरी परतपरसँ काछि कऽ निकालल मलीदा
तेबासि नीक मुदा बसियानि मोटगर भैसाठ आ पातर तुर्री दही
कोइयासँ तेल निकालब मोहब आ दऽ आएब तेलिहानी तेलीकेँ दऽ बहतौनी घानी लगाएब आ निकलब धेनुआर घानी घानी निघरब तेलहनक अवशेष खरी
उज्जर रंगक रेह नोनथरा कोठीसँ निकलल पनारसँ चुबैत पानि अवशिष्ट सिट्ठी ढेर नोनफर काछल फेन खारीसँ खरिआ नोन
फेर अवशिष्ट पछाड़ी दोसर खेपमे काही शोरा आ पकवा नोन तेसर खेप तेलहा शोरा आ नीमक अवशिष्ट जराठी जराठी आ सिट्ठीक मिश्रण बेचुआ रौदमे सुखा कऽ जरुआ शोरा-आबी शोरा कच्चा शोरा परिशुद्ध भऽ कलमी शोरा नोन- रामरस कम नोनगर- मधनोन
कटियामे मधु राखि चिड़ै मारबा लेल नर-सर नाल गुआमे पैसल नरक उपरका सिर आ नीचाँ भारू सरमे कमची सभ पकड़बा लेल चिड़ै कम्पा मन्तुर पढ़ि छत्ता लग जाएब मधुर स्वरक करार सूगा कंठ लग लाल दागी अमृत भेला सूगा कर्कश बजरी सूगा तुनकारी दऽ बिज्जीक शिकार
२० कान रहित घैल- मोइट इकरी पानक जड़ि लग गारल खरही आ ओहिपर ठाढ़ लत्ती राड़ी घासक टुकड़ी काइससँ बान्हल सरपत घासक टुकड़ी बन्हकासँ बान्हल पानक ढोल मोरल पानकेँ सीकीसँ बाँसक पातर शलाकासँ गाँथल बेल निकलल शाखा कनार इकरीसँ गछौठौनी पानक लत्ती- छर्रा गीरहसँ युक्त छर्राक भाग- बेल लतीक छीपकेँ काटब छपटा करब जड़ि लगक चारि-पाँचटा पानक पात- घासन ऊपर चारि-पाँचटा पानक पात- कूट-खूट ऊपर चारि-पाँचटा पानक पात- कचलेवारि छीपपरक पात- मुड़वारि पात तोड़बाकाल कूटक एक-दूटा पात किछु काल लेल छोड़ि देल जड़िसँ छीप धरि दुपन्ना सभटा पात लेवार पानक कठोरता तज्जी झलमा बीमारी भेने पान कड़ू भेल फुट्टा बीमारी भेने पात गलल पात गलि कऽ तुबब तेलगगरा बेमारी पात सुखाएब झरकब बेमारी बढ़ती बेमारी पातक अग्रभाग झरकब पानक पातक फेरफार नहि भेने झरकब बेमारी बहुती बीस पात- कोरी पचास- चौठैय्या एक सए पात- आधा ढोली दू सए- एक ढोली सात ढोली- एक कनमा अट्ठाइस ढोली- एक पौआ छप्पन ढोली- आध सेर एक सए बारह ढोली- एक लेसो एक ढोलीसँ कम पात- भीड़ा छोट भीड़ा- भीड़ी अत्यन्त छोट भीड़ी- भिरौड़ी पातमे बान्हल भीड़ी- पतौरा भिरौड़ी-पतौरी छुट्टा- डंटी सहित बिनु काटल पान तबक- पानमे साटल पन्नी
२१ खील एक सालक खजूरक गाछ नहि भेटत हमरा गाममे खजूरक गाछ खीलकेँ गर्दनि लग छिललापर खिलकट्टी पौ- तीन सालक रस चुअयबा योग्य गाछ एक सालक ताड़क गाछ- खगड़ा तीन सालक जोता डल्ली डंटी सहित पात ताड़ आ खजूरक तारक डंटीबला डल्लीक भाग- डमखोरा आ पातबला- छाजा उपरका भागसँ नव पातक अंकुर फुटैत छैक- बीड़ कलगी गोभा खोआ बीड़क लगबला मोलाएम भाग बीएड़ ओ ओकर चारूभाग पातक समूह- मौड़ ताड़-खजूरक गाछी- बगात खजूरक बोन- खजुरबन्नी डड़कसपर ओंङठल पासीक शरीर गाछ छिलबा काल महालीपर कपड़ाक छनान मुँह बान्हने रहैत अछि माटिक कटियामे ताड़ी पिबैत सभसँ छोट नपना- गुड़की दुन्ना गुड़की- अधचौठी दुन्ना अधचौठी- घचक्का चारि चौठी- घैली/ बेचाढ़ी नाम आकृतिक घैली- दोकानी बम्मा छेबब गहींर कटोरी जेकाँ छेबब गरदनिपर फेर तेसरा दिनपर पातर-पातर परत पृथक करब- पहटब छीलल भागक निचला भागमे जीहक आकृतिक बनाबटि- जिभिया पसीखाना पी ऑफिस आकि पी.एन.कॉलेज पासीक चिड़ै पकड़बाक हसेल जाल
२२ सूड़ी आ कलवार माटिक पैघ तौला- माट बाँसक दंडक अग्रभागमे ठोकल चाकर औजार- खड़ुआ देग- तामक पैघ तौला देगक ऊपर पेनीविहीन कोहा- डिमनी डिमनीक ऊपर औन्हि कऽ राखल बासन औन्ह- तमिया औन्ह औन्ह- चोंगर डिंगरी- तामक तौला- एहिपर चोंगर औन्हल रहैत छैक। कसौंझी- गुड़ आ महुआक मिश्रण खूब पातर दोकानी दारू दोकानीसँ कम पातर दारू दोबारा- दुधियासँ मोट दारू दोबारासँ मोट दारू- सौंफी/ सेबारा कसमौर- सौंफीसँ कड़ा दारू तारी आ दारू फेंटि कऽ झक्का भट्ठी चलओनिहार भटबाह भटबाहक मजदूर- गद्दीवान २३ लहेरीक लहकम पेमर-चपड़ामे पीयर रंगक पाउडर फेंटल डर- चूड़ीक आरम्भिक स्वरूप डरकेँ गोल करबा लेल काठक बेलनाकार औजार-कुन्द चउँकी- चौखूट नग फुकाठीसँ फूकब आगि चूड़ी सभ सटि ने जाए से चिड़नीक प्रयोग होइत अछि कटैया- तैयो सटि गेलापर खोलनीसँ पृथक् करब पलसब- डऽरकेँ लोहाक खूरासँ चापट कएल जाइत अछि। गोबब- गोबनासँ चूड़ीपर फूल बनाओल जाइत अछि। नीलवर्णक चूड़ी- तीसीफूल गूआमाला- लाहक डमरू आकृतिक वर-कनियाँकेँ पहिरएबाबला गहना लट्टोपट्टो- लाहक धियापुता लेल खेलौना तोरा- चूड़ी सभकेँ बान्हि बनाओल समूह फूटल लहठीक टुकड़ी- कटैल
जोमक काठक धोबिया पाटपर पटकैत खिरहरीक स्पर्शसँ कपड़ा ठाढ़ गोरारीपर
ठेकपर लोहाकेँ राखि
कान्हमे बकुच्चा गदहापर लादल लादी नमगर
गौँछा मुट्ठी भरि कपड़ा
लपेसब दग्गीयुक्त भागकेँ गाड़ल ऐंठि कऽ आ जमा कएल अगोट
करघासँ उतरल कोरा गोबरझार दऽ चमकाएब
२४ झलझल सालू खासासँ पातर अद्धी मलमल तीसीक डाँटक तिसिऔटा वस्त्र पातर सूत- डेम्सी भौजीक गोझनौट दरजीक अनामिकाक अंगुरताना पाञ्जरसँ कन्हा सेस्त दुनू कन्हाक बीचक दूरी पुट पएरक नीचाँक घेरा मोहरा सरल रेखाक सिलाइ सुरेबी टेढ़का रेखा- उरेबी दरजीक बखिआयब आ कोरपर देब चाँपा बखिआ फाटल कपड़ा तानी-भरनी बुनाइ रफ्फू फाटल कपड़ामे चिप्पी- चेफड़ी नाम कपड़ाकेँ कोचिया कऽ चुनिआयब
-पहिरि साठा पाग
२५ वाद्य यंत्रकेँ चामसँ छारब मृतप्राय आ मुइल माल- डाङर मालक मुइल छोट बच्चा- गैना अधेर भऽ मुइल माल- लाइट मुइल मालक चाम- मुरदारी मुइल गाइक चाम- गोइटा मुइल महींसक चाम- भेंसोटा उज्जर कएल चाम- चरकी पीअर कएल चाम- साम्बर मुइल मालसँ चाम खलब-स्थल- चमखल्ला चमखल्ला धरि पशुकेँ लऽ जएबाक दंड- सङरैठा छूरीसँ चामकेँ उपयुक्त स्थलपर काटब-बनछोलब गाइक नाभि लग उज्जर दानायुक्त पदार्थ- गोरोचन रोआँ उखाड़ि सीबि धोकरी बना आम महु बबूर बाँझीक छालकेँ कूटि पानिमे घोरि भरि देल साधारण तारकाँटी चाकर माथबला बोमा काँटी गोल माथबला गुलमेख काँटी छोट आकारक काँटी धन्नी अर्धच्अन्द्राकार लमनचुसिया काँटी जूताकेँ चमचम वा मोलाएम बनएबा लेल अंडी तेलक प्रयोग बबूर शीशोक सारिल भागक टुकड़ा चाम कटबाक ठेहाक रूपमे प्रयुक्त –पहटा चाकर धारबला सीबाक औजार-तिजकरनी कटरनी पातर कटरनी- कलौसिया मोट तागक लेल कटरनी- वाल्टी दू तरहक सिलाइ- साधारण एकहरा -जंजीरा सिलाइ सूतक श्रृंखला मोम रखबाक लेल प्रयुक्त बकरीक सिंघ- तिजमन पएकर- जूतामे सुगमतासँ पएर पैसेबाक औजार पिजएबाक लेल प्रयुक्त पाथर- लगौना पिजएबाक लेल प्रयुक्त चामक टुकड़ी- चमौटी ढोलक दुनू कातक मुँह- पूरा चामक परितः बाँसक कमची- चपनी/ पत्ती एक भाग खाली चाम- सुर दोसर कातक चाम भीतरसँ गोल मसाला- गद्द/ बम मृदंगमे सूतक डोरीक बदला चामक डोरी प्रयुक्त होइत अछि- बद्धी बद्धीक नीचाँक काठक छोट-छोट गोल टुकड़ी- गुल्ली
छोट पूराबला मृदंग- मानरि मानरिये सन दोसर- पखाउज मानरिये सन दोसर- नाल चाकर गोल कठरा दुनू दिस समान ब्यासक चामसँ छारल- डाङर चारि आङुरक चाकर वृत्ताकार कठरापर चामसँ छारल- डफ पैघ डफ- ढक्का सनगोहिक चामसँ छारल डफ- खजुरी डोरीक कम्पनसँ ध्वनि- गुमकी अधगोला छोट माटिक खोलापर चामसँ छारल- डिगरी डिगरीसँ पैघ वाद्य- जिल जिलसँ पैघ- भठिया भठियासँ पैघ- मादल मादलसँ पैघ- ढाक ताहूसँ पैघ- नगारा ताहूसँ पैघ-डंका छाँछक आकृतिक माटिक खोलापर छारल- तासा पिपही आ ढोलक समूह- खुरदक शहनाइ संग प्रयुक्त छोट नगारा- नौबति छोट पूरासँ युक्त ढोलकक कठरा आकृतिक माटिक खोलपर छारल वाद्य- चानखोल लोहारक भाथीपर चाम चढ़ाओल जाइत अछि- भाथी सालब
घी रखबा लेल चामक पात्र-कुप्पा
२६ मालि फूलक बाड़ी- फुलहर खेतकेँ जोति-कोड़ि सरंजाम करब- चउकिआएब कोदारि द्वारा कचिमाटिकेँ पातर करब- थलिआयब लोटैत गाछ- भुइयाँलोटान गाछक पात सभक ऐंठि जएबाक क्रिया- कुकुरियाएब फूलक रंग मलिन होएब- सुर्खी उतरब मौलल फूलक स्वतः खसबाक क्रिया- तुअब खुरचनिञा फूल- जेठसँ अगहन कमलक धड़बला डंटी- मृणाल कमलक धड़बला पात- पुरैनि फऽड़- कमलगट्टा कन्द- बिसाँढ़ रक्ताभ लाल रंगक प्रभेद- कोका करबीर- लाल-बारहोमास कामिनी- चैतसँ अषाढ़- सूक्ष्म थौका उज्जर एकहरा कुमुदिनी- भेंटक प्रभेद गुलाब- काँटयुक्त गछुली थलकमल- स्थायी पैघ गछुली- आसिनसँ अगहन भोरमे, फुटबाक समए रंग उज्जर, प्रकाशमे लाल। भेंट/ मलकोका- उज्जर- आसिन कातिकक रात्रि बकायन-स्थायी विशाल गाछ, एकहरा उज्जर, कातिकसँ पूस मधुरी- आलरंग, एकहरा,छोट गछुली, उनटल कटोरी सन, आलरंग, धनखेतीमे, कातिक-अगहनक रात्रिकाल मालती- स्थायी लत्ती, छोट एकहरा, हल्का उज्जर फागुन चैत लवङलता- पातरपातबला अस्थायी, लौंगसदृश लाल रंगक फूल, फागुन-चैत संझा- अस्थायी, एकहरा, लाल पीयर,उज्जर, चैतसँ आसिन फुलबारीक घेरा- जैंत, नागफेनी,बगेयाक काँट, पसीझ (दुधिया आ मुठिया), फरहद, सिनुआरि, बालछड़ी औषढिबला- गनि, गेठबन, गेठिया, धीकुमारि, पथलचूड़, पुदीना, मन्तरा मएनापात- सिन्दूर पिठार दागबला दग्गीविहीन- ढाककेराक छोट गाछ- पौंछ थम्हक परतदार अनेक छाल सभकेँ – बखोड़/ बखोड़ा/ बखोड़ैया प्रत्येक बखोड़ा- डपोर डपोर सुखलापर छीलि कऽ ओकर उपरका भागसँ बनल ताग सदृश वस्तु- पटेर मालि क देवस्थानमे चढ़एबाक वस्तु विशेष- कोढ़िला (घास) रोगाह कोढ़िलाक भीतरी भागक ललौन दग्गी- रकसी फूलक गाछक अतिरिक्त भागकेँ कटबाक छोट कैंची- गुलकैंची लोहक बाल्टी जकर अग्रभागमे छिद्रयुक्त टोंटी पानि पटएबाक लेल- झाँझ कपड़ा मोड़ि बनाओल फूल रखबाक धोकरी- फुलझोड़ा माला गँथबाक लेल खढ़क पातर भागकेँ मोड़ि बनाओल औजार- सीकी कोढ़िलाकेँ पानिसँ कटबाक लेल मालीक लोहक दाँतयुक्त औजार- कचिया हाँसू फूल-मालाकेँ बैजन्त्री, केरा वा अंडीपातमे लपेटि पटेरसँ बान्हब- पतौड़ा ताग- पटेरमे फूलसँ निर्मित माला- ठर्रा माला ठर्रा मालाक मध्यवर्ती भागमे कएल मोट गँथाइ- कंठा कंठा लग लटकैत फूल समूह- फुदना पटेरमे दूर-दूरपर बान्हल फूलक माला- हथफनुआँ हथफनुआँक दूटा फूलक बीचक दूरी- फानी फूलक डंटीकेँ गँथलासँ – गिरौआ माला चारि फूल गिरौआ आ एकटा फूल ठर्रा गँथलापर- पचफुल्ली माला पचफुल्लीक पाँच फूलक समूह- छल्ला घन कऽ गाँथल माला- गजरा हाथमे पहिरबाक गजरा- कग्गन सिउंथ परक गजरा- मङटीका गरदनिमे पहिरबाक हेतु प्रयुक्त गजरा- हँसुली, कानमे पहिरबाक छोट सन माला- कननडोला मुसलमान लोकनिक माला- कुर्सी मुसलमान लोकनिक बिआहमे प्रयुक्त माला- सेहला सेहलामे माथपर तीनटा, मूहक आगू चारि-पाँचटा लड़ आ दुनू हाथ ओ पीठकेँ संबद्ध करैत एकटा माला। आगू दिस लटकैत लड़- घुंघरु कोढ़िला- कातिकसँ माघ धरि काटि धड़क मोट भागकेँ सुखा कऽ एकत्र- सुखलाक बाद उपरका भाग केश सदृश वस्तु रोआंकेँ साफ कएल जाइत अछि। धड़केँ अनेक खण्ड- टोनी/ गुल्ली गुल्लीकेँ परितः खण्डित कएलासँ बनल मलिछौन परत- खोइया/ आकठ गद्दाबला पातर परत- बीड़ कतरलाक बाद गुल्लीक पातर अवशेष- हट्ठी/ हरैया
कोढ़िलाक कागचकेँ बेलनाकार मोड़ि अनेक खण्ड कएलासँ अत्यन्त कम चाकर टुकड़ीक समूहसँ बनल गोलाकार वस्तु- थोपा/ गेन कोढ़िलाक कागचसँ बनल देवस्थानमे चढ़एबाक छतरीक आकृतिक वस्तु- मौड़ छोट मौड़- गेरुली मौड़मे लगएबाक कोढ़िलाक कागचक दू आङुर चाकर ओ छओ आङुर नाम युगल खण्डकेँ परस्पर मध्यभागमे सम्बद्ध कएलापर बनल वस्तु- कचनारी तमुरिया- ताम्बूल पान पतैली बेल पबड़ा गहूम खाइके मोन होअए तँ जाउ झखड़ा पतैली गामक पान कोढ़िलाक पागमे कोकटीक तौनी सालमसाही पनही पटमासी सिन्दूर रिट्ठा-रिट्ठी पहिरा कऽ पोताकेँ देखथु डराडोरि डँड़कस तमघैल कोढ़िलाक पाग अत्यन्त मोट सूतसँ निर्मित कपड़ा- ननगिलाट तीसीक छालसँ निर्मित वस्त्र- तिसिऔटा रेशमी वस्त्रक प्रभेद- अद्धी, तसर, बनात, बाफदा वस्त्र बिनबा काल उचित संख्यामे तानी वा भरनी नहि देलासँ रिक्त स्थान- उचिला आरा काटक अनुरूप वस्त्रक सिलाइ- सुरेबी खड़ा काटक अनुरूप वस्त्रक सिलाइ- उरेबी
२७ गरजैत मेघ रौद्र मेघमे विद्युत वृत्रहन्ता इन्द्र चीरैत छथि मेघ कवष ऐलूषक ऋक् शूद्र कवि हमर विद्युत् प्रकाशसँ प्रकाशित मेघक शक्तिपात् शरीरक मध्य हजारक-हजार धार रक्तक प्रवाहक साँपसन टेढ़-मेढ़ चालि हमर मोन दौगि रहल एहि अन्तर्मनक धारक बीच ओहि बहिर्जगतक विद्युतसँ तीव्र चतुष्पात् पुरुष वा ब्रह्म मुदा एकपाद ई जगत् अन्तर्मनक प्रचोदयिता आसुरी वृत्र आ राक्षसी पणि शारीरिक धार संचार तन्त्र चलू समुद्र दिस हमर नाड़ीतंत्र आ एकर लहरिमे डूमैत-उगैत अपन भोगल यथार्थसँ बहार कएलहुँ मधु आहुति देबा लेल ओहि समुद्रमे आ तखने शरीरक नदी-धार लहरिमे डुमैत करैत अछि आनन्दित जागरित मोनसँ निकसैत वाणी पीपड़क पातक नाड़ीतंत्र सन इला-सरस्वती आ भारती छथि विद्युत् बाल लेल भोजनक इन्तजाम करैत ज्योतिक हम साधक सन्दीपनकूट हुअए लावण्यमय सहस्रशाख विद्युत् हिरण्यमयी सहस्रजित् अजस्र अन्तर्मुखी आ ऋतं बृहत्
२८ नाराशंसी
आ बीतल कैक दिन छठिहारी छठम दिन कविक कविताक छन्दक रससँ उगडुम करैत
आ डराएल विश्वदेव जे पद्यक रस जे झझाएत तँ पसरि जाएत सगर विश्वमे गायत्री नाराशंसीक संग से ओ कविक कविताकेँ छन्दक रसमे राखि दैत छथि बलि दऽ दैत छथि कविक कविताक छन्दक रसक आ गबैत छथि नाराशंसी।


text:
५ जुलाई २००४ केँ'भालसरिक गाछ'- मैथिली जालवृत्तसँ प्रारम्भ इंटरनेटपर मैथिलीक प्रथम उपस्थितिक यात्रा विदेह- प्रथम मैथिली पाक्षिक ई पत्रिका धरि पहुँचल अछि,जे http://www.videha.co.in/ पर ई प्रकाशित होइत अछि। आब 'भालसरिक गाछ' जालवृत्त 'विदेह' ई-पत्रिकाक प्रवक्ताक संग मैथिली भाषाक जालवृत्तक एग्रीगेटरक रूपमे प्रयुक्त भऽ रहल अछि। विदेह ई-पत्रिका ISSN 2229-547X VIDEHA
Friday, August 28, 2009
ब्रजकिशोर वर्मा ‘मणिपद्म' - तखन कोन सोना केर मोल
सोना-बेटा कटए युद्धमे
तखन कोन सोना केर मोल?
रे ‘प्रताप’ जूझए ‘हल्दी’मे
भामाशाह! खजाना खोल
आइ विश्व भरि केर स्वतन्त्राता
माँगि रहल हमरेसँ मोल
दही लेपि क’ माँस चटा दे
उठ दधीचि, निज हड्डी तौल!
कंचनजंघा डगमग-डगमग
मानसरोवरमे तूफान
‘जय जय भैरवि असुर भयाउनि’
अधर-अधर पर गंूजए गान
हमरे गतिमे विश्वक गति छै
ताकि रहल अणु-हत भूगोल
सोना-बेटा कटए युद्धमे
तखन कोन सोना केर मोल?
वैद्यनाथ मिश्र "यात्री" -ओ ना मा सी धं!
ओ ना मा सी धं!
आहि रे बा, आहि रे बा,
ख्रुश्चेव खसला, चितंग!
क्रान्तिमे थूरल गेला शान्तिक दूत
लोककें लगलै अजगूत
उतारि क’ फेकि देल गेलनि फोटो
अपनो तँ एहिना
रहथिन कएने स्तालिन केर कपाल-क्रिया
सुनने रही कतहु की मुर्दाक ओहन दुर्गति?
आहि रे कप्पार!
दशो प्रतिशत क्षमा नहि पूर्वजक लेल
ऊपर अन्तरिक्षमे चलैत रहौ उड़ानक खेल
क्रेमलिनक मुदा कीदन भ’ गेल
कैक टा खु्रश्चेव ढहनेता मने उसिनल बेल
भारतीय थिकहुँ, सभकें तिल-जल देल...
‘येनास्ता पितरो जाताः, येन जाताः पितामहाः’
सएह गति होउन हिनको
ओं शान्तिः शान्तिः शान्ति !!
विवेकानन्द ठाकुर-गिद्ध बैसल मन्दिर
सौंसे इलाका गनगना गेल
गिद्ध बैसल मन्दिर छुआ गेल
कोनो पुरखाक बनबाओल मन्दिर
बड्ड पुरान/ने छोट/ने पैघ/घुटमुटार
लखुरिया पजेबाक चारू देबाल
जाहि पर औन्हल गोल गुम्बर
बीच मे गाड़ल बीझ लागल त्रिशूल
शीत-ताप पानि पाथर
झक्कड़-धक्कड़ सहैत-सहैत/कारी सिआह भेल
जेना अगबे छाउरसँ/हो ढौरल
मन्दिर बनल रहल ओंगठन-छाहरि
अनेक लोक लेल अनेक बर्ख धरि
एक्केटा शहसँ मुदा, सभ भ’ गेल मात
मन्दिर पर भ’ गेल पैघ वज्रपात
पपिआहाक बात सभ पतिया गेल
गिद्ध बैसल मन्दिर छुआ गेल
सौंसे इलाका गनगना गेल
गिद्ध बैसल मन्दिर छुआ गेल
मन्दिर छुआ गेल ओंगठन छुआ गेल
छाहरि छुआ गेल
देवता जे छलाह जागन्त
आब भ’ गेलाह आदंक
लोक सभ डेरा गेल पुजेगरी पड़ा गेल
चोरबा सभ कें फबलइ राता-राती
लोहक सिक्कड़ काटि चोरा लेलक
बड़का पितरिया घण्टा, दीप, घण्टी, घड़ी-घण्टा
सभकें बेच आएल ओजनसँ ठठेरी बजारमे
ने बेचनिहारके कोनो ग्लानि
ने किननिहारकें कोनो दुविधा
इलाका भरिक श्रद्धा आ विश्वास
ओजनसँ बिका गेल ठठेरी बजारमे
रहि गेला पाथरक देवता
हुनका नहि पुछलक चोरबा
अन्हार घुप्प मन्दिरमे आब भम पड़इए
केओ ओम्हर कखनो घूरि नहि तकइए
एकटा प्रश्नक मुदा, नहि भेटइए उत्तर
पाथरक देवता फेर भ’ गेला पाथर?
सत्ते भ’ गेला पाथर, सत्ते भ’ गेला पाथर
अमूल्य बात /- मदन कुमार ठाकुर
बेकार नै जिनगी बैतित करू ,
नै समय भेटल अछि गमबैय क
जग में आयल छि अहाँ ,
और सब के कम बनाबैय क
कथनी बरनी से लाभ नै ,
करनी में ध्यान लगा राखू
करनी में शुख आनन्द भेटत ,
कथनी छि मन बहलाबई क
हुनकर जिनगी अछि बातक ,
छैथ जन्मल बात बनाबैय क
पोथी - पत्तरा के ग्ज्ञानी छैथि ,
फुशिये सम्मान क अभिमानी छैथि
नै अनुभव छैन रहन - सहन क ,
भरम में ओ अभिमान सं
जग क ओ मिथ्या कहिते ,
लिकिन जग में आश लगाबैत छैथि
अपन गप्प के शिध्य करै लेल ,
पाबैत नहीं छैथ ठोर- ठिकाना
कथनी से तेज करू करनी क ,
करनी सं बनाबू रहनी क
करनी से चैन मिले रहनी क ,
करनी छी जिनगी सवारै क
आस लगाबी करनी में ,
करनी छी भाव बढा बाई क
अमूल्य बातक ई ध्यान राखी ,
भेटत नहीं ई राज शिखाबई क
राजा रंक फकीरा चाहे ,
अपन जिनगी सफल बनाबाई क
The end
मदन कुमार ठाकुर
पट्टी टोल, कोठिया , भैरव स्थान , झांझर पुर ,मधुबनी , बिहार , ८४७४०४
ई मेल - madanjagdamba@yahoo.com
'विदेह' २३२ म अंक १५ अगस्त २०१७ (वर्ष १० मास ११६ अंक २३२)
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
"भालसरिक गाछ" विदेह वर्ष-1 मास-1 अंक-1 संपादकीय एहि प्रथमांक केँ प्रस्तुत करैत हम हर्षित छी। एहि मे मिथिला पेंटिंग आ...
-
ऐ अंकमे अछि :- १. संपादकीय संदेश २. गद्य २.१. जगदीश प्रसाद मण्डलक दूटा लघु कथा कोढ़िया सरधुआ आ त्रिकालदर ्शी २.२. नन...
-
ISSN 2229-547X VIDEHA 'विदेह' १५० म अंक १५ मार्च २०१४ (वर्ष ७ मास ७५ अंक १५०) ऐ अंकमे अछि:- ...